
Quemadmodum,  ut  est  in  proverbio,  ad  primos  iuvat  redire  amores,  sic  etiam  litte- 
rarum studia  ineunte  aetate  suscepta  annis  ingravescentibus  recolere  et  relictos  quodammodo 
iterare  cursus  magnam  habet  delectationem.  Id  enim  agentes  non  solum  dulcis  iuventae 
imaginem  memoria  revocamus,  verum  etiam  quae  olim  effecisse  scribendo  et  praestitisse  nobis 
videbamur,  ut  annis  ita  usu  et  scientia  provectiores  iudicio  et  firmiore  et  subtiliore  metimur. 

Sic  ego  quoque  hac  sollemni  scribendi  opportunitate  oblata  scriptionis  materiam  ex 
ea  litterarum  parte  sumendam  duxi,  in  qua  primis  eruditae  aetatis  annis  sedem  ac  domicilium 
studiorum  aliquamdiu  collocaveram,  cum  eis  dedita  opera  me  darem  quaestionibus  tractandis, 
quae  de  Senecae  tragoediis  tum  ipsum  denuo  moveri  coeperunt,  fln  ea  provincia  cum  per 
septuennium  sedulo  versatus  essem,  pro  mutata  vitae  et  scholasticorum  }munerum  ratione, 
ad  alia,  quae  magis  ad  ipsam  puerorum  institutionem  et  paedagogi  officium  pertinerent,  me 
contuli  studia,  inprimis  historica  et  paedagogica,  quibus  ita  operam  dedi,  ut  eis  quoque  quae 
scripta  foras  dedi  et  scholae  et  litteris  pro  mea  parte  prodesse  cuperem.  Neque  tamen 
studia  initio  suscepta  ita  omittenda  putavi,  ut  non  ad  ea  quae  in  illa  litterarum  parte  a viris 
doctis  inventa  et  in  lucem  prolata  viderem,  animum  intenderem  et  mea  facere,  quantum  eius 
fieri  posset,  statuerem. 

Tantum  vero  his  superioribus  decenniis  philologorum  opera  et  curis  studia  Annaeana 
perceperunt  fructum,  ut  hodie  non  solum  de  singulis  rectius  iudicare  liceat,  sed  in  universa 
etiam  quae  de  his  tragoediis  versatur  quaestione  novo  quodam  fundamento  subsistere.  Ac 
ne  principes  quidem  antiquitatis  investigatores  hisce  litteris  laborem  et  studia  conferre 
dedignati  sunt.  Leopoldusjde  Ranke  peculiari  commentatione  de  Senecae  tragoediis  disputavit 
(Abhandlungen  und  Yersuche.  Neue  Sammlung.  Hg.  von  Dove  und  Wiedemann.  Lipsiae 
1888).  Nicolavs  Madvigivs  , Danorum  philologorum  princeps , in  adversariis  criticis  non 
paucos  tragoediarum  locos  corruptos  jingeniose  emendavit.  Otto  Ribbeckivs  in  Historia 
Romanae  Poesis  de  tragoediarum*  indole  et  «ingenio , fontibus  argumentis , compositione 
venuste  et  copiose  exposuit.  Franciscvs  Bvecheler  et  Vdalricvs  de  Wilamovitz,  quanta 
pollent  admirabilis  ingenii  et  doctrinae  vi,  editionem  tragoediarum  a Friderico  Leone  eximia 
arte  et  doctrina  elaboratam  suis  inventis  auxerunt.  Atque  hic  quidem  cum  ipsa  editione 
tum  observationibus  criticis  priori  editionis  volumine  propositis  et  nova  iecit  harum 
quaestionum  fundamenta  et  multos  ad  haec  studia  exemplo  proposito  excitavit.  E quorum 
numero  duo  prae  ceteris  commemoro  doctos  iuvenes , quorum  alter  de  Bonnensi , alter 
de  Vindobonensi  studiorum  disciplina  profectus,  dico  Fr.  Ladekivm  (De  Octavia  praetexta. 
In  tertio  dissertationum  Yindobonensium  |volumine  1891)  etG.  Nordmeyervm  (de  Octaviae  fabula, 
i/ipsiae.  1892)  eodem  fere  tempore  eam  quae  de  Octaviae  praetextae  auctore  et  temporibus 

conclamata  versatur  quaestio,  tanta  et  doctrinae  copia  et  artis  prudentia  tractavit,  et  meo  quidem 
iudicio  profligavit,  ut  non  iam  dubitari  possit,  quin  vera  sit  sententia  dudum  a Bvechelero  lata, 
ante  Tacitum  scriptam  esse  praetextam  (Mus.  Rhen.  27,  474).  Quod  quantum  valeat  ad  corrigendas 
opiniones  de  auctore  et  temporibus  Herculis  Oetaei  et  eius  qui  post  Senecae  mortem  tragoediarum 
corpus  primus  confecit  et  edidit  prolatas,  neminem  in  bis  'quaestionibus  versatum  fallet. 
Praeterea  alii  baud  pauci  singulis  commentationibus  ad  diversas  quaestiones  ad  tragoedias 
spectantes  explicandas  plus  minusve  contulerunt , velut  Birt  , Grimm  , Hajbrvcker  , Hosivs, 
Melzer,  Smith.  Stravss,  Tachav,  Werner,  alii.  Quae  omnia  perpendere  et  penitus  examinare 
cum  pro  crescentibus  in  dies  et  annos  munerum  negotiis  non  liceret,  tamen  vel  banc  vel  illam 
partem  horis  subsecivis  raris  illis  quidem  et  longis  saepe  annorum  intervallis  intercurrentibus, 
accuratius  disquisivi  et,  quae  invenisse  ipse  mihi  videbar,  in  scriniis  condita  seposui.  Ex  bis 
opibus  subinde  vel  auctis  vel  iterata  meditatione  emendatis  non  nulla  virorum  doctorum  iudicio 
proponere  boc  libello  volui,  id  cum  poeta  lectorem  benevolum  rogans:  si  quid  novisti  rectius 
istis,  candidus  imperti,  si  non,  his  utere  mecum.’ 


Caput  I. 

Quantum  auctoritatis  vulgari  recensioni  (A)  tribuendum  sit. 

In  Hercule  Oetaeo  Deianira  amissum  mariti  amorem  sibi  reconciliare  cupiens  Centauri 
mandatorum  memor,  qui  moriens  sanguinem  ex  mortifero  vulnere  defluentem  avolsa  ungula 
exceptum  mulieri  tradiderat,  amorem  eo  defigi  posse  addens,  pallam  illa  sanie  tinctam  Her- 
culi mittere  statuit.  Atque  his  verbis  nutrici  id  negotii  demandat,  v.  535: 

tu,  quam  meis  admittit  arcanis  fides, 
perge,  ut  nitentem  virus  in  vestem  datum 
mentem  per  artus  adeat  et  tactu  sinus 
intret  medullas. 

In  his  mirum  est  quod  Deianira,  cum  arcanum  virus  et  abdito  loco  reconditum  ad- 
ferri  prius  debeat,  antequam  vestis  infici  eo  possit,  non  hoc  ancillae  mandat,  sed  ita  loquitur, 
ac  si  eam  iubeat  negotium  perficere  ipsam.  Sed  aliter  res  procedit.  Nutrix  enim  ubi  rediit, 
et  venenum  se  attulisse  et  pallam  indicat  (v.  563)  et  nunc  demum  de  congerendo  veneno 
pallaque  ea  peste  inficienda  admonet  (v.  565).  Quo  fit  ut  mancum  esse  suspicari  possis 
reginae  sermonem,  qualis  traditus  est  talique  forsitan  sententia  supplendum:  r perge  [ atque 
pignus  veneris  arcano  e loco  Prome ] ut  nitentem  e.  q.  s.  Cf.  v.  485:  rest  in  remoto  regiae  sedis 

loco  Arcana  tacitus  nostra  defendens  specus Illic  amoris  pignus  Herculei  latet.’  Sed 

hoc  in  transcursu  monitum  volui. 

Locum  descripsi  qualem  F.  Leo  edidit,  vulgarem  textus  lectionem  secutus  tacto  sinus , 
i.  e.  vestis  contactu.  Nam  in  libris  vulgatae  recensionis  quamquam  vitiose  scriptum  est  om- 
nibus tactus  sinus,  tamen  quin  illud  a vetere  huius  recensionis  auctore  scriptum  fuerit  recteque 
Gruteri  coniectura  restitutum,  procul  dubio  est.  At  parum  certa  est  haec  scriptura,  nam  corporis 
tactu,  non  sinus  venenum  vesti  additum  arcanam  vim  expromit.  Et  alio  ducunt  vestigia 
scripturae  in  Etrusco  libro  traditae.  In  eo  legi  tacitus  mas  et  Gronovivs  testatus  est  et 
H.  Peter,  qui  qua  ergo  amicos  fide  est  et  liberalitate,  totum  codicem  in  meum  et  R.  Peiperi 
usum  olim  exploravit  eiusque  scripturas  diligentissime  enotavit.  Paulo  aliter  hunc  locum  se 
legisse  affirmat  F.  Leo,  qui  lectione  a Gronovio  Petero  aliisque  ex  eodem  codice  enotata  operae 
suae  adhibita  librum  praestantissimum  tanta  cura  et  subtilitate  denuo  excussit,  ut  recte  spon- 
dere posset,  si  quis  eundem  codicem  rursus  aditurus  esset,  non  multa  ab  ipso  neglecta  eum 
inventurum  esse.  Id  quod  confirmare  possum  experimento  facto.  Quem  enim  rogavi,  ut 
nonnullorum  locorum  scripturas,  de  quibus  aliqua  dubitatio  etiamtum  relicta  esse  videri 
posset,  multasque  lectiones  contra  Peteri  silentium  traditas,  denuo  in  ipso  codice  inspiceret, 
Joannem  Tschiedelivm,  virum  doctum  et  in  codicibus  explorandis  versatissimum , is  verum 

vidisse  Leonem  testatus  est  praeter  haec  pauca:  Hoc  de  quo  disputatio  est  loco  Leo  enotavit 
'tactus  mas  corruptelae  signo  addito’  se  legisse,  Tschiedelius  retulit  scriptum  esse:  tacitus 
mas.  Troad.  vv.  449.  450  (sed  fessus  — obtectus  coma)  in  Etrusco  desiderari  H.  Peter  signi- 
ficavit, E.  Leo  utrumque  praebet  in  contextu  neque  quidquam  de  eis  in  apparatu  critico 
addidit.  Tschiedelii  testimonio  constat,  utrumque  re  vera  deesse  in  E.  Eadem  in  fabula  v. 
987  formam  codex  praebet  Ylixen  ( non  Ylixem),  Med.  510  ne  veniat  (Leo  in  textu : non 
veniat;  in  apparatu  dicit:  'ne  in  E esse  Bothius  (e  Jac.  Gronovii  schedis ) refert,  nihil  enotavi \), 
Pbaed.  409  educos  (Leo : et  lucus),  HO.  1643 : reclini  (Leo : reclinis).  Hac  occasione  data  non 
possum  silentio  praeterire,  nostra  olim  culpa  factum  esse,  ut  Peteri  opera  examinando  codici 
insumpta  minus  diligens  Leoni  videretur,  quam  par  erat.  Ille  enim  tantum  praestitit,  quantum 
pro  rei  et  temporis  ratione  praestari  poterat  ab  homine  et  religiosissimo  et  artis  peritissimo. 
Cuius  acumen  quod  non  nulla  fugerunt,  nemo  harum  rerum  peritus  mirabitur.  Nobis  autem 
vel  Grronovianis  erroribus  deceptis  vel  lectiones  Farnabiano  quo  Peter  usus  est  exemplari 
pessime  impresso  in  summis  marginum  vel  spatiorum  angustiis  minutissimis  litteris  et  lineolis 
adpictas  perperam  non  numquam  interpretantibus  quomodo  evenerit,  ut  haud  pauca  ab  illo 
recte  enotata  parum  accurate  redderemus,  fusius  explicare  non  attinet. 

Sed  redeo  ad  propositum.  De  genuinae  autem  scripturae  vestigiis  quoniam  nunc 
constat,  nescio  an  haec  elicienda  sit  vetus  lectio: 

mentem  per  artus  adeat  et  tacitum  means 
intret  medullas. 

Cf.  Med.  836:  meet  in  pectus  venasque  calor.  Luc.  III,  649:  Discursusque  animae 
diversa  in  membra  meantis. 

Hoc  igitur  loco  F.  Leo  ut  vulgarem  lectionem  in  textum  recepit,  neglecta  meliore, 
sic  aliis  locis  vulgarem  prae  Etrusca  immerito  sprevisse  dicendus  est. 

Exemplum  dabo  ad  id  quod  bac  disputatione  sequor  apprime  aptum,  Troad.  v.  503  sq. 
Sed  antequam  de  scripturae  differentia  verba  faciam,  vitium  quoddam  in  dispositione  versuum 
proxime  antecedentium  (v.  487' — 497)  etiam  post  Leonis  curas  relictum  emendare  liceat. 
Quorum  ordo  quamquam  a Leone  (I,  217  sq.)  in  universum  egregie  restitutus  est,  uno  tamen 
incommodo  adhuc  laborat.  Senex  enim,  cum  quo  Andromache  de  filiolo  in  tutum  locum  ab- 
scondendo deliberat,  dicit,  hanc  unam  rem  multos  ab  interitu  arcuisse,  ut  periisse  crederentur. 
Cui  cum  Andromache  respondet  nullam  spem  relictam  esse,  quoniam  magnae  nobilitatis 
pondere  Hectoris  filius  prematur,  nihil  aliud  dicit  quam  hoc : Non  credent  illum  periisse,  quoniam 
tantae  nobilitatis  est.  At  hoc  absurdum  est,  nam  'aequa  tellus  pauperi  recluditur  regumque 
pueris’.  Sed  alius  est  huius  disputationis  locus,  cui  optime  illud  argumentum  conveniat.  Regina 
dicit  v.  494:  Pone,  puerum  ad  tempus  tuto  latuisse,  tamen  postmodum  in  manus  hostium 
veniet ; quam  dubitationem  ita  senex  tollere  studet , ut  primos  tantummodo  hostis  impetus  timen- 
dos esse  dicat;  primo  furori  ubi  satisfactum  fuerit,  mitiorem  illum  fore.  Ad  hanc  sententiam 
refellendam  apte  a regina  nobilitas  pueri  opponitur.  Idem  sentit,  quod  Ylixes  fatetur  v.  529: 

sollicita  Danaos  pacis  incertae  fides 
semper  tenebit,  semper  a tergo  timor 
respicere  coget  arma  nec  poni  sinet, 
dum  Phrygibus  animos  natus  eversis  dabit. 

quoniam  'generosa  in  ortus  semina  exurgunt  suos.’  Reliqua  recte  Leo  disposuit,  nisi  quod  v. 
492  parum  concinne  inter  Andromacham  et  senem  divisit.  Quae  si  recte  disputata  sunt, 
versuum  dispositio  in  universum  a Leone  recte  constituta  sic  erit  postremis  versibus  emendanda : 

487.  Sudor  per  artus  frigidus  totos  cadit: 

488.  Omen  tremesco  misera  feralis  loci. 

497.  S.  Miser  occupat  praesidia,  securus  legat. 

496.  A.  Quid  quod  latere  sine  metu  magno  nequit? 

492.  S.  Ne  prodat  aliquis,  amove  testes  doli. 

493.  A.  Si  quaeret  hostis?  S.  Yrbe  in  eversa  perit. 

489.  Haec  causa  multos  una  ab  interitu  arcuit: 

490.  Credi  perisse.  A.  Yix  spei  quicquam  est  super: 

494.  Quid  proderit  latuisse  redituro  in  manus? 

495.  S.  Yictor  feroces  impetus  primos  habet. 

491.  A.  Grave  pondus  illum  magna  nobilitas  premit.  — 

Nihilo  deinde  setius  anxia  mater,  quia  praeclusis  omnibus  fugae  itineribus  nihil 
aliud  sibi  reliquum  esse  videt,  tumulo  puerum  condere  animum  inducit,  id  demum  solatii 
captans,  ut  ab  ipso  Hectore  opem  et  tutelam  quaerat: 

Quis  feret  trepidis  opem? 

Quis  proteget?  qui  senrper,  etiamnum  tuos, 

Hector,  tuere : coniugis  furtum  piae 
Serva  et  fideli  cinere  victurum  excipe. 

Quibus  tum  verbis  puerum  iubet  tumulo  accedere,  ea  sic  scripta  sunt  in  Leonis  editione 
(cf.  I,  2): 

Succede  tumulo,  nate  — quid  retro  fugis 
tutasque  latebras  spernis?  agnosco  indolem: 
pudet  timere. 

In  E traditum  est  inepte  turris  que , in  A turpes  que;  quod  Leo  scripsit  tutasque,  ex 
codice  Ambrosiano  quodam  (illi  M nuncupato)  sumpsit,  quem  primus  inspexit  et  examinavit, 
et  cum  Yaticano  quodam  (N)  item  ab  eo  excusso  ex  uno  eodemque  Etrusci  apographo  (2T) 
nunc  deperdito  fluxisse  docuit.  Eundem  codicem  eo  quidem  tempore  confectum  esse,  antequam 
Etruscus  ipse  correctorem  illum  passus  sit,  quem  vulgares  scripturas  hic  illic  margini  intulisse, 
genuinas  non  nullas  erasisse  constat,  argumentis,  ut  mihi  quidem  videtur,  certissimis  demon- 
stravit (I,  6 — 15) ; hoc  tamen  nego,  quod  idem  statuit,  ubicumque  prima  manus  Etrusci  perierit, 
codices  M et  N certos  nos  habere  pristinae  lectionis  testes.  Nam  ut  omittam  persaepe  illos 
inter  se  dissentire,  etiam  ubi  consentiunt,  quamquam  veram  praebent  veteris  apographi  ima- 
ginem, tamen  multum  abest,  ut  ea  ubique  pro  genuina  Etrusci  lectione  haberi  possit.  Nam, 
ut  idem  Leo  docuit,  apographum  illud  Etrusci  collatum  fuit  cum  interpolatae  recensionis 
exemplari,  e quo  variam  lectionem  corrector  vel  adnotavit  vel  in  ipsum  textum  recepit. 
Yeteris  autem  illius  apographi  deperditi  quae  hodie  supersunt  duo  apographa  (M  et  N),  varia 
lectione  a correctore  veteri  libro  adscripta  diverse  usi  sunt.  Quam , ut  Leonem  referentem 
faciam  ipsum  (p.  7)  rvel  alter,  vel  uterque  in  verborum  contextum  recepit  margini  ve  variae 
lectionis  loco  adpinxit,  vel  denique  utramque  scripturam  coniunxere  variaeve  partem  tantum 
recepere’,  id  quod  luculentis  exemplis  deinceps  illustratur.  Quae  cum  ita  sint,  horum  codicum 
scripturis  non  inutili  quidem,  sed  lubrico  utique  utimur  praesidio  neque  tantum  ex  his  opibus 
tragoediarum  emendatio  percepit  fructum , quantum  ipse  earum  inventor  et  subtilis  interpres 
percipi  posse  speravit.  Sed,  ut  revertar  ad  propositum,  fateor  me  nescire,  quibus  argumentis 
nisus  F.  Leo  scripturam  tutasque  codicis  M pro  vera  et  pristina  vendiderit.  In  E est  turrisque ; 

quid  in  vetere  fuerit  eius  apographo,  non  liquet,  nam  de  codicis  N scriptura  nihil  adnotatur, 
unde  eam  vel  turrisque  quod  est  in  E,  vel  turpesque  quod  est  in  A fuisse  concludas.  Illud 
si  verum  est,  sic  etiam  fuit  in  E scriptum;  sin  hoc,  ex  varia  lectione  in  hoc  codice  adscripta 
librarius  sumpsit.  Vtcumque  res  se  habet,  hoc  certum  est,  lectionem  a Leone  in  textum 
receptam  non  redire  ad  vetustam  auctoritatem.  Neque  est  quod  a tradito  antiquitus  lectionis 
fundamento  recedamus.  Recte  enim  vidit  Aem.  Baehrens  (Misc.  erit.  p.  11),  in  archetypo 
vetere  accusativi  forma  scriptum  fuisse  turpis  et  sic  interpretandam  esse  Andromachae  quaesti- 
onem: fQuid  tu  latebras  tamquam  tibi  turpes  vultu  aversaris?’,  quod  illustrari  versibus  in- 
sequentibus,  in  quibus  mater  suae  ipsius  rogationi  respondeat.  Malim  tamen  dividi  matris 
quaestionem  et  una  litterula  expulsa  sic  legi:  fquid  retro  fugis?  Turpes/ie  latebras  spernis?’ 
Iam  vero  eo  perveni,  ut  vulgari  lectionis  recensioni  plus  auctoritatis  tribuendam  esse,  quam 
Leo  concessit,  certis  argumentis  mihi  demonstrandum  sit.  Sed  antea  moneo,  emendatam  et 
genuinam  huius  recensionis  lectionem  me  intellegere  solam,  non  illam  posteriorum  librariorum 
erroribus  depravatam,  quam  in  editionibus  et  nostra  et  Leonis  eadem  littera  A significari 
moleste  fero.  Cuius  depravatae  lectionis  textum  quanti  esset  momenti,  novis  subsidiis  rectius 
quam  antea  constitui,  Rvdolphvs  Peiper  monuit  et  qua  id  via  et  ratione  fieri  posset,  subtiliter 
docuit  libello  fDe  Senecae  tragoediarum  lectione  vulgata’,  Vratislaviae  1893  edito. 

Ac  Leo  I,  4 sic  statuit,  rne  in  eis  quidem  quae  corrupte  Etruscus  praebeat,  ullam 
esse  vulgaris  lectionis  auctoritatem.  Etrusci  igitur  corruptelas  utique  emendandas,  nusquam 
recipiendas  esse  interpolatoris  coniecturas  (dicere  debebat:  lectiones,  quoniam  non  de  coniec- 
turis  tantum  hoc  fert  iudicium),  nisi  aut  verum  ab  illo  inventum  esse  — id  quod  perraro 
accidit  nec  saepe  contingere  potuit  ei  qui  veritatis  simulacrum  quoddam,  non  veritatem  secta- 
retur — aut  Etrusci  scripturam  post  interpolatoris  operam  vitium  traxisse  certa  ratione  con- 
stiterit;’ id  quod  fieri  potuisse  ita  probat,  ut  librum  Etruscum  non  ex  ipso,  quo  interpolator 
usus  sit,  libro  descriptum,  sed  fper  multas  librariorum  manus’  propagatum  esse  statuat.  At 
huic  opinioni  obstat,  quod  Etruscum  codicem  e libro  uncialibus  exarato  non  distinctis  inter 
se  contextus  verbis  descriptum  esse  certissimis  indiciis  patet  (cf.  Leo  1,8  sq.)  Quare  si  non 
ex  ipso  archetypo  fluxit  — quamquam  ne  hoc  statuamus  nulla  re  prohibemur  — , tamen  quin 
ex  libro  vetustissimo  et  illius  aetati  proximo  transscriptus  sit,  minime  dubium  est.  Quidni 
igitur  negemus,  fieri  potuisse,  ut  interpolatae  recensionis  auctor,  quem  multa  rectius  quam 
E scripta  praebere  Leo  ipse  lectionibus  eius  sexcentis  locis  in  textum  receptis  testatur,  non 
nulla  quae  in  archetypo  erant  et  legeret  et  scriberet  rectius  ? Quod  cum  per  se  verisimile  est, 
tum  factum  esse  revera  demonstratur  foliis  illis  palimpsestis  Ambrosianis,  quorum 
uberrimam  Gvilelmvs  Stvdemvnd  nobis  largitus  est  cognitionem  (Leo  II  p.  XY  sqq.).  Quae 
cum  antea  non  potuerint  aestimari  nisi  paucis  illis  lectionibus , quae  F.  Ritschelivs  'festi- 
nante calamo’  olim  enotaverat , (Parerg.  Plaut.  1 , 305  sq.) , talibus  quidem , ut  cum  vulgari 
recensione  plerumque  consentire  viderentur,  nunc  tamen  ipso  fragmentorum  apographo  publici 
iuris  facto  (Leo  II  p.  XX.  sqq.)  de  vera  eorum  natura  non  potest  amplius  dubitari.  Ac  Stude- 
mund  ipse  rectissime  statuit,  multo  ea  propius  ad  E accedere  quam  ad  A recensionem.  rNam, 
ut  ait,  aut  omnia  fallunt,  aut  R ex  eodem  archetypo  derivatus  est  ex  quo  E, 
cum  quo  codice  et  bonas  lectiones  multas  et  falsas  non  paucas  communes  habet  etiam  eis 
locis,  ubi  recensio  A ab  RE  discrepat.’  Hoc  verum  esse  ex  hoc  lectionum  conspectu  apparebit. 
Atque  his  locis  unus  R veram  praebet  scripturam: 

R:  Med. 

220 

eripuit  exilio 

EA  eripuit  et  exilio 

256 

quippe  quem 

A quippe  te,  E quippe 

267 

cui  feminae  {lit.  e incerta)  nequitia 

EA  cui  feminea  neq. 

Oed. 

422 

inde  iam  molles  {Studemund:  lit- 

EA  i.  tam  m. 

tera  quinta  non  videtur 

T fuisse .) 

0. 

427 

Gangen 

EA  Gangem 

Consensum 

cum 

E praebet  R his  locis. 

In  veris: 

M. 

240 

primum 

A primus 

252 

violentus 

„ violenter 

266 

tu  tu 

„ sed  tu 

267 

audenda  {sed  A2  ex: 

audende) 

„ audendum 

268 

robur  virile  est  (lit.  e 

incerta ) 

„ virile  robur  om.  est 

740 

comprecor 

„ vos  precor 

0. 

398 

regnorum  nefas 

„ regnorum  est  nefas 

428 

Araxen 

„ Araxem 

510 

exprome 

„ expone 

523 

ulla 

„ nulla 

538 

bacas 

„ b accis 

544 

ramos 

„ ramis 

Consensus  RE  in  falsis : 

M.  218  durescunt  A dulcescunt,  recte,  cf.  Plin.  N.  H. 

4,79  *de  Istro : in  XL  milia  passuum  longitudinis  vinci  mare  dulcemque  intellegi  haustum, 
6,51 : Scytharum  populi  — haustum  ipsius  maris  dulcem  esse  et  Alexander  Magnus  prodidit, 


219  rabida 

248  dextra  {litt.  e x a incertae ) 
698  ophiucus 
701  manus 

0.  404  armatus  (sic  etiam  Thuaneus ) 

423  fiuuidumque 
516  est 


A rapida 
„ dextrae 
„ ophiuchus 
„ manu 

„ armate  y ( unde  Peiper  restituit:  ar- 
mate et) 

„ fluidumque 
„ et 


Aliis  nec  paucis  locis  R cum  A consentire  idem  Studemund  recte  dixit 
conspectus  docet: 

Consensus  R A in  veris: 


id  quod  hic 


M.  226  Graeciae  florem 
233  ducum  taceo  ducem 
700  python 
731  gramina  ac 
736  his  gelida 
744  ixion 
O.  402  populare 
411  erebi 
417  revocare 


E gloriae  florem 
„ ducem  t.  ducum 
„ phyton 
„ om.  ac 
„ dis  g. 

„ oxyon 
„ pupolare 
„ herebi 
„ renovare 

426  vasta  E’  corr.  ex : veste 

508  formosi  E formonsi 

517  sanari  „ sanare 

521  mitteris  „ mittes 

536  fessa  „ spissa.  Non  dnbito  quin  fessa  radix 

pro  fracta  vel  putrida  poetico  colore  recte  dictum  sit. 

Consensus  EA  in  falsis: 

M.  204  hoc  caput  (litt.  oc,  ut  inc.)  E hoc  putet 

241  fraglanti  (A  flagranti)  „ flammanti 

Ex  his  duabus  lectionibus,  ubi  errores  EA  communes  habent,  prior  ad  rem  nihil  facit,, 
nam  hoc  vitium  non  ad  genuinum  interpolatoris  textum  redire  certissimum  est.  Natum  est 
ex  posterioris  cuiusdam  librarii  errore.  Et  talis  est  error,  ut  plus  semel  a diversis  committi 
potuerit.  Fac  in  archetypo  scriptum  fuisse  hoc  pvt||,  ultimis  litteris  detersis  vel  paula 
oblitteratis,  fieri  facillime  potuit,  ut  librarius  legere  sibi  videretur  hoc(ca1pvt.  De  altem 
loco  infra  videbimus.  Iam  poteris  diiudicare,  quid  de  E et  A consensu  necessario  statuendum  sit. 
Hoc  enim  certum  est,  nullam  lectionem  interpolatae  recensionis  vere  propriam  in 
fragmentorum  lectionibus  extare  praeter  unam  illam;  nec  minus  certum,  communesEet  A 
lectiones  tantum  non  omnes  eiusmodi  esse,  ut  quin  sic  in  archetypo  scriptae  fuerint  nihil  causae 
sit,  quod  dubitemus.  Quare  non  possum  Studemundo  assentiri,  qui  illum  consensum  non  aliter 
censet  explicari  posse,  quam  ex  varia  quadam  lectione  ex  codice  interpolatae  recensionis 
archetypo  in  eum  librum,  unde  E et  E fluxerunt,  translata.  Imo  statuendum  erit,  consensum 
lectionis  Ambrosianae  cum  A nihil  aliud  esse,  quam  utriusque  cum  archetypo  consen- 
sum. Quare  quoniam  E et  A illis  locis  paene  omnibus  lectiones  praebent  emendatiores  libro 
Etrusco,  et  E et  A rectius  eas  et  legisse  et  scripsisse  quam  E pro  certo  et  explorato  haben- 
dum est.  Fieri  potuisse,  ut  aliquot  lectiones  ex  interpolata  recensione  in  illum  librum,  quem 
communem  codicum  E et  E fontem  fuisse  verisimile  est,  non  negaverim,  sed  hoc  nego, 
huic  opinioni  satis  praesidii  esse  paratum  in  una  illa  lectione,  quae  in  singulari  errore- 
utrumque  librum  consentientem  habet,  neque  tamen  eiusmodi  est,  ut  non  possit  alio  quodam 
casu  nata  esse.  Errant  igitur  si  qui  dicunt,  in  foliis  illis  rescriptis  utriusque  recensionis  scrip- 
turas coniunctas  inveniri.  (Sic  Ladek  1.  c.  p.  1). 

Ynum  adhuc  consulto  omisi  locum  (Med.  249),  quo  E magis  cum  A quam  cum  E 
facere  videatur,  re  vera  ita  comparatum,  ut  lectionem  ab  E traditam  non  ex  interpolatae 
recensionis  codice,  sed  ex  ipso  archetypo  fluxisse  appareat. 

Medea  orat  Creontem,  ne  in  exilium  sola  eiciatur  sedesque  sibi  qualiscunque  in  ipsa 
eius  regno  concedatur.  Eius  verba  sic  tradit  E:  terram  ac  miseris  angulum  et  sedem  roga 
latebrasque  viles  etc.  E:  terram  miseriis  ang.  ac  s.  rogo  e.  q.  s.  A:  terra  hac  miseriis; 
angulum  et  s.  r. 

Patet  in  archetypo  fuisse: 

terram  (E  E)  ac  (E,  hac  A)  miseriis  (E  A)  angulum  et  (E  A)  s.  r. 
levi  mendo  affectum,  quod  A sustulit  scribens: 

terra  hac  miseriis  angulum  et  s.  r. 

sine  dubio  recte ; in  tuo  scilicet  regno,  non  in  alieno.  Quod  cur  spreverit  Leo,  postquam  de 
rescripti  lectione  constitit,  non  assequor.  Neque  quod  ipse  de  coniectura  in  contextum  recepit: 
iterum  m.  ang.  ac  s.  r.  satis  convenit  sententiae,  nam  latebras  viles  mulier  nunc  primum  expetit. 

Consensu  inter  A et  E conspicuo  magnum  sane  paratur  praesidium  auctoritati  veteris 
interpolatoris.  Cuius  interpolationes  ut  simpliciter  sunt  expellendae,  sic  ceterae  eius  lectiones, 
ubicumque  ab  E discedunt,  ad  textum  constituendum  diligenter  sunt  adhibendae.  Nam  quod 
eis  locis  de  quibus  disputavimus  factum  esse  evincitur  rescripti  codicis  testimonio , rectius 
scilicet  haud  pauca  interpolatorem  legisse  et  in  suum  librum  transscripsisse , quam  eum  qui 
codicem  E vel  eius  archetypum  aliquod  exaravit,  idem  aliis  locis,  ubi  tali  testimonio  destituti 
sumus,  fieri  potuisse  cur  praefracte  negemus?  Quamquam  fateor  et  in  hoc  Leoni  assentior, 
in  vulgari  lectione  adhibenda  summa  cautione  opus  esse,  ne  interpolatoris  artificio  et  sollertia 
decipiaris.  Multa  scilicet  nitent  et  primo  obtutu  Etruscae  lectioni  praestare  videntur,  quae 
nccuratius  rem  examinanti  damnanda  sunt.  Nam  interpolatae  recensionis  differentia  quam- 
quam hodie  quoque  dubito  an  eis  etiam  locis,  ubi  totae  sententiae  aliter  leguntur  neque 
tamen  ulla  mutatae  consulto  lectionis  ratio  perspici  possit,  non  ad  dittographiam  potius 
antiquitus  traditam  quam  ad  meram  interpolatoris  libidinem  revocanda  sit,  tamen  hoc  in 
nulla  versatur  dubitatione,  quin  totum  tragoediarum  corpus  eo  consilio  ab  auctore  recensionis 
K,  pertractatum  sit  et  perpolitum,  ut  legentibus  textum  proponeret  non  tam  genuinum  et  verum, 
quam  facilem  intellectu  et  rotundum.  Neque  adduci  possum , ut  eorum  sententiae  assentiar, 
si  qui  noviciorum  criticorum  parem  utrique  recensioni  auctoritatem  vindicandam  esse  censeant. 
(Yelut  P.  Meltzer  in  commentatione  de  Hercule  Oetaeo  Annaeana  Chemnitii  1890  edita). 
Nam  interpolatoris  lectiones  quisquis  paulo  accuratius  examinaverit,  quanta  ille  in  immu- 
tanda ad  ludibrium  lectione  audacia  et  libidine  versatus  sit,  non  sine  admiratione  quadam 
intelleget. 

Nec  sane  difficile  est  in  eis  quae  singularia  sunt  et  conspicua,  correctoris  audaciam 
•cognoscere,  sed  saepe  est,  ubi  occultior  eius  sedulitas  lectorem  parum  vigilantem  fugiat. 
Sed  diligentius  eius  industriam  observantes  et  quasi  custodientes  non  fallet,  dedita  opera 
hoc  eum  secutum  esse,  ut  elocutionis  et  structurae  difficultates  et  exquisitiores  elegantias 
removeret,  id  prae  ceteris  agens,  ut  facile  et  commode  tragoedias  lecturi  intellegerent.  Sic, 
ut  pauca  commemorem,  tmesin  sustulit  Med.  605  sq.  conspicuam  (rumpe  nec  sacro  violente  sancta 
foedera  mundi,  pro  qua  scripsit:  r.  n.  sancti  violente  mundi  foedera  sacra),  item  constructionem 
vel  collocationem  verborum  elegantiorem  (hypallagen  Hf.  475.  1270  M.  570.  Tro.  159.  251 
etc. , chiasmum  Hf.  470.  1270,  hyperbaton  Hf.  769,  geminationem  Hf.  523  M.  266  Tro.  739); 
exquisitas  loquendi  vel  construendi  formulas  facilioribus  compensavit,  velut  Hf.  24  scripsit: 
in  cuius  ortu  mundus  impendit  diem  pro : ortus,  213  nec  ulla  requies  tempus  aut  ullum  datur 
pro:  vacat;  370  sociemur  animos  pro:  sociemur  animis,  438  caelitum  penetrat  domos  pro : 
sperat,  916  nobiles  Dirces  aquas  pro:  nobilis  Dircen  aquae,  1157  exurge,  victor  pro:  virtus, 
O.  538  amara  baccis  pro:  a.  bacas,  544  (arbor)  diffusa  ramis  pro:  ramos,  Tr.  547  post  annos 
decem  pro : p.  hiemes  decem,  alia  eiusdem  generis  innumera,  quae  si  quis  accuratius  persequi 
volet,  fructu  non  carebit. 

Quae  cum  ita  sint,  multo  sane  simplicius  cederet  opera  tragoediarum  recensionis  et 
emendationis,  si  prorsus  abiici  et  nihili  pendi  fas  esset  interpolatoris  lectiones.  Sed  quoniam 
certum  est,  non  pauca  verius  ab  eo  esse  ex  communi  fonte  reddita  quam  in  altera  recensione 
extant,  eundemque  constat,  etsi  nonnumquam  veterem  lectionem  tanta  violentia  immutaverit, 
ut  ne  volam  quidem  ac  vestigium  eius  relinqueret,  alia  mutasse  quidem,  sed  ita  mutasse, 
ut  quid  in  archetypo  legerit,  cognosci  etiam  possit,  multa  denique  intacta  reliquisse:  de 
adhibenda  vulgari  lectione  sic  equidem  statuo,  ut  unoquoque  loco,  ubi  non  certa  ratione 
-de  interpolatione  constiterit,  archetypi  imaginem  ex  utriusque  recensionis  lectione  collata  refi- 

ciendam  esse,  eis  antem  locis,  ubi  levis  extet  lectionis  differentia  et  ita  comparata,  ut  utraque 
metro  et  sententiae  convenire  videatur,  eam  censeam  esse  praeferendam,  quae  subtili  exami- 
natione adbibita  verior  et  ipso  poeta  dignior  existimanda  sit.  Atque  F.  Leo,  qui  in  universum 
et  recensoris  et  emendatoris  officio  egregie  functus  est , nonnumquam  tamen  immerito  vul- 
garis lectionis  taedio  ductus  in  lectione  constituenda  errasse  videtur.  Id  quod  paucis  exemplis, 
sed  ad  rem  appositis  nunc  demonstrabo. 

In  loco  conclamato  Herculis  Oetaei  v.  1459,  quem  F.  Leo  certa  ratione  emendasse 
sibi  visus  est  (I,  30),  Hercules  ab  Hyllo  filio  edoctus,  matrem  morte  voluntaria  poenas  dedisse 
sceleris  quod  inscia  et  Centauri  dolo  decepta  in  maritum  admiserit,  baec  effatur: 

Pecte  dolor  es  (sic  E,  Caeci  dolores  A):  manibus  irati  Herculis 
occidere  meruit;  perdidit  comitem  Licbas. 
saevire  in  ipsum  corpus  exanime  impetus 
atque  ira  cogit. 

Apparet  aegre  ferre  Herculem  Deianiram  voluntaria  morte  peremptam,  idque  verbis  illis 
expressum  fuisse,  quae  corrupte  sunt  tradita.  Quae  F.  Leo,  lectionis  vulgaris  ratione  non 
habita,  ex  vestigiis  lectionis  ab  E traditae  sic  restituenda  censuit:  Hercte  dolor  es  e.  q.  s. 
Sic  dici  latine  posse  non  nego  et  demonstravit  Leo  exemplis  ex  ipsis  bis  tragoediis  petitis. 
Tamen  quod  ferendum  esset,  si  de  poetae  verbis  constaret,  idem  non  ita  facile  toleramus  a 
coniectura  profectum.  Nam  aptissime  quidem  Medea  loco  a Leone  allato  (v.  189)  dolorem 
suum  loqui  iubet.  Mira  autem  Herculis  deceptum  et  doloris  fructu  fraudatum  se  sentientis 
ipsius  doloris  appellatio.  Nec  minus  mirus  relictus  dolor  decepti  loco.  Atque  Herculem, 
mulieris  fraude  atrociter  se  perire  credentem,  gravissimam  sceleris  ultionem  avide  et  impa- 
tienter exposcentem,  ubi  certior  fit  de  ultione  quam  sumpturum  se  esse  speraverat  irrita 
facta,  nihil  prius  sentire  consentaneum  est,  nisi  hoc,  a muliere  quae  viva  dolo  ac  fraude 
ipsum  pessumdederit , ab  eadem  vel  moribunda  se  esse  deceptum.  Quare  non  tam  doloris, 
quam  doli  mentionem  facere  putandus  est.  Quod  reputans  et  traditam  in  utraque  recensione 
lectionem  perpendens,  non  ita  diversam,  ut  non  possit  ad  communem  referri  fontem,  sic 
mihi  persuadeo  antiquitus  scriptum  fuisse: 

cecidi/  dolose:  manibus  irati  Herculis 
occidere  debuit. 

ceci  pro  RECT  legi  a librario  oscitante  et  saepe  aliud  agente,  qualis  in  hac  potissimum 
fabula  toties  deprehenditur  (Leo  I,  4),  facile  potuisse  patet  et  pro  recte  accipi  proximis  litteris 
detersis  vel  vitio  praecedentis  scribae  omissis.  Interpolator  vera  vitii  sede  non  indagata 
correctoris  officio,  hoc  quidem  loco  satis  modeste,  ita  functus  est,  ut  scriberet:  caeci  dolores.  — 

Troad.  v.  8 — 14.  In  fabulae  exordio  Hecuba  quam  fragili  loco  stent  superbi,  suam 
ipsius  et  Troiae  fortunam  maximo  docet  esse  documento.  Occidisse  eversum  pollentis  Asiao 
columen,  ipsa  divorum  ope  et  labore  olim  extractum: 

ad  cuius  arma  venit  et  quae  (qui  A)  frigidum 
septena  Tanain  ora  pandentem  bibit 
10  et  qui  renatum  primis  (prorsus  A)  excipiens  diem 
tepidum  rubenti  Tigrin  inmiscet  freto 
et  quae  vagos  vicina  prospiciens  Scythas 
ripam  catervis  Ponticam  viduis  ferit, 
excisa  ferro  est,  Pergamum  incubuit  sibi. 

Quae  quo  voluerit  poeta  periodi  ordine  decurrere,  difficile  est  dictu.  Id  tamen  patet,  tria 
illa  enuntiata  relativa  duplici  modo  coniungi  posse  cum  orationis  contextu.  Aut  obtinent 
locum  attributorum  sententiae  antecedenti  additorum,  ut  dictum  esse  statuatur:  occidisse 
Troiam,  eversum  esse  columen  Asiae,  quamvis  Amazones  et  Aurorae  filius  opem  ei  tulerint, 
et  propria  tum  sententia  additum  sit:  Troiam  ferro  esse  excisam,  Pergamum  sibi  incubuisse; 
aut  membra  illa  relativa  prodosin  efficiunt,  quibus  v.  14  ut  apodosis  respondeat:  Illa  Troia, 
cui  laboranti  potentissimi  socii  aderant,  nihilominus  excisa  est.  Hanc  tamen  construendi 
rationem  ne  sequamur  prohibemur  eo,  quod,  ut  recte  Leo  monuit  (I,  209),  sic  excisa  ferro  est 
nihil  habet  quo  referatur.  Gronovius  alteram,  quam  dixi  periodi  construendae  rationem  am- 
plexus, distinctione  finali  post  v.  13  posita,  sequentem  versum  conformavit  talem: 

Excisa  ferro  est  Pergamum,  incubuit  sibi. 

Neque  tamen  potuit  probare,  ut  Ilium  sic  etiam  Pergamum  modo  neutro  modo  feminino  genere 
usurpatum  fuisse.  Quod  quamquam  fieri  omnino  potuisse  quominus  neges  nulla  ratio  obstat, 
scilicit  ut  Pergamum  cum  feminino  attributo  coniungeretur  eadem  synesi  (urbe  vel  arce 
suppleta),  qua  totiens  Ilion  cum  feminino  poetae  coniunxerunt,  ut  exempla  docent  ab  Heinsio 
(ad  Ov.  Her.  I,  48)  aliisque  collecta,  tamen  factum  esse  exemplis  probari  nequit,  et  Seneca 
Ag.  421  habet:  Pergamum  omne.  Hoc  igitur  apparet,  locum  de  quo  disputamus,  sic  ut 
traditus  est,  ad  sanam  structuram  redigi  non  posse. 

Verum  a forma  orationis  ad  ipsas  res  animum  advertamus.  Ac  Penthesileam,  Ama- 
zonum  reginam,  ita  significari  Leo  observavit,  quasi  diversae  personae  inferrentur.  Id  pro 
aperto  interpolationis  indicio  habens,  alteram  commemorationem  ex  orationis  contextu  semovit. 
Cui  ea  non  parvi  ponderis  commendatio  accedit,  quod  sublatis  illis  versibus  nihil  iam  obstat, 
quominus  in  apodosi  (v.  14)  subiecti  loco  intellegamus  Troiae  notionem.  Tamen  ne  festi- 
nantius in  Leonis  sententiam  abeamus  cavendum  est,  quem  vereor  ne  hic  quoque  nimium 
vulgatae  lectionis  fastidium  in  errorem  induxerit.  Legitur  autem  in  libris  interpolatae  recen- 
sionis v.  8:  fad  cuius  arma  venit  et  qui  frigidum  septena  Tanain  ora  pandentem  bibit’,  ut 
non  Amazonum  reginae,  sed  Rhesi  Thracum  regis  eiusque  auxiliorum  significatio  fiat.  Nam 
quod  Tanai  hoc  versu  tribuitur  quod  Istri  est,  ut  per  septem  ora  in  mare  defluat,  id  iam 
veteres  tragoediarum  commentatores  solito  poetae  errore  factum  esse  intellexerunt , Istrum 
cum  Tanai  confundentis.  Nat.  quaest.  VI,  7,  1:  'Danubius  — Sarmaticos  impetus  cohibens 
et  Europam  Asiamque  disterminans.’  Hac  autem  lectione  recepta  de  duobus  quae  indicavimus 
vitiis  alterum  tollitur,  restat  alterum.  Ad  quod  sanandum  non  tamen  ferro  opus  est,  sed  levior 
medela  adhibenda.  Versibus  enim  quos  interpolatos  esse  affirmat  Leo,  non  demonstrat,  pristino 
loco,  unde  casu  deturbati  sunt,  restitutis  omnis  offensio  mihi  quidem  videtur  tolli  posse,  ut 
haec  sit  emendatae  orationis  imago: 

8 ad  cuius  arma  venit  et  qui  frigidum 
septena  Tanain  ora  pandentem  bibit, 

12  et  quae  vagos  vicina  prospiciens  Scythas 

13  ripam  catervis  Ponticam  viduis  ferit, 

10  et  qui  renatum  primus  excipiens  diem 

11  tepidum  rubenti  Tigrin  inmiscet  freto: 

14  excisa  ferro  est,  Pergamum  incubuit  sibi. 

Quid  autem  est  quod  sic  merito  vituperari  possit?  Non  iam  bis  ab  Hecuba  commemorantur 
Amazonum  auxilia,  sed  Rhesi,  Memnonis,  Penthesileae  inter  se  diversa  neque  hoc  versuum  ordine 
quicquam  obstat,  quominus  v.  14  Troia  intellegatur.  Neque  illud  laudandum,  quod  Leo  versus 

expulit,  nulla  rerum  et  sententiae  difficultate  suspectos,  imo  eleganter  sermone  et  numeris 
confictos,  tales  reliquit,  quos  duplici  vitio  ipse  contaminatos  putat,  illos  dico  de  Memnone  dictos : 

et  qui  renatum  primus  excipiens  diem 
tepidum  rubenti  Tigrin  inmiscet  freto. 

■quorum  duas  ob  rationes  alterum  dicit  ineptissimum:  'primum  Tigrin  mari  rubro  excipi  audi- 
mus — quod  ferimus  si  cogimur;  dein  Assyrios  ipsos  flumen  mari  inmiscere,  quale  nemo  um- 
quam  dixit.’  Quamquam  ne  haec  quidem  recte  vituperavit.  Nam  rubri  maris  appellationem 
de  sinu  Persico  vel  etiam  toto  illo  mari  Indico  in  usu  antiquitus  fuisse  satis  nota  res  est. 
Audias  e.  g.  Herodotum  VI.  20:  ficcailevg,  — xatoimcje  ini  rjj  'EQvfrQy  nalov^ivg  ftalccGGy  iv 
!k[i7tTr)  noli,  7iccQ  rjv  TtyQrjg  noragog  naQaQQi ov  dg  &ccla66av  dgiu.  Neque  alterum  erat  quod 
infelici  coniectura  (mero,  omissa  recte  in  editione)  tentaret.  Non  enim  video  cur  recte 
quidem  a poetis  dicantur  homines  flumen  aliquod  bibere  qui  sunt  eius  accolae,  inepte  tamen 
et  inaudite  flumen  mari  inmiscere  qui  in  regionibus  ostio  fluminis  vicinis  habitant. 

Hoc  postremo  animadvertendum  duxi,  periodum  quam  in  ordinem  redegimus  tragici 
poetae,  simili  numero  defluere,  quo  ea  quam  Horatius  effinxit  epod.  16.  Vbi  ut  antecedit 
sententia  principalis,  suis  et  ipsam  ruere  Romam  viribus,  sequitur  subtilior  sententiae  divisio, 
periodo  a multipartita  prodosi  relativa  ineunte  et  exeunte  in  apodosin  demonstrativam  (Quem 
neque  finitimi  valuerunt  perdere  Marsi,  nec  — neque  — Impia  perdemus  devoti  sanguinis 
aetas  e.  q.  s.) , sic  in  Hecubae  de  Troiae  excidio  declamatione  antecedit  summa  sententiae : 
columen  Asiae  cecidit,  sequitur  periodus  ita  conformata,  ut  praemissam  prodosin  relativam 
tripartitam  excipiat  principalis  sententiae  variata  repetitio. 

Addo  brevem  de  proximis  versibus  disputationem,  in  quibus  recensendis  et  ipsis  Leo 
Etruscae  scripturae  nimium  tribuisse  videtur.  Hoc  dicit  Hecuba  excisae  urbis  imaginem 
depingens : 

v.  15  en  alta  muri  decora  congestis  iacent 
tectis  adusti. 

Sic  cum  Florentino  Leo  edidit,  id  parvipendens,  lapideos  muros  non  posse  incendio  deleri;  lapidea 
autem  poeta  cogitavit  moenia,  non  lignea,  ut  veteris  Athenarum  arcis,  ubique  ex  suae  aetatis 
moribus  et  institutis  heroicorum  temporum  et  res  et  homines  effingens.  Recensio  A hoc 
quoque  loco  vestigium  veri  retinet,  quae  congesti  pro  congestis  praebet  et:  tectis  adustis. 
Nempe  aedificia  ligneis  trabibus  exstructa  incendio  deleta  sunt  (cf.  v.  1085  semusta  — tecta), 
moenia  tantummodo  diruta  vel  disiecta,  ut  non  dubitem  quin  verum  sit  quod  Peiperus  mecum 
communicavit : 

en  alta  muri  decora  disiecti  iacent 
tectis  adus/fc. 

Agam.  545.  Aiax  vel  Minervae  fulmine  percussus  et  rate  igne  discisso,  exitio  tamen 
adhuc  se  eripiens,  fluctibus  pectore  divisis,  ardentem  complexus  navem  furibunda  voce  exclamat : 

superasse  nunc  pelagus  atque  ignes  iuvat 
sic  E una  syllaba  omissa,  quam  sic  explet  A: 

superasse  nunc  se  p.  a.  i.  iuvat 

voluit  nisi  fallor  'me\  nam  illud  mon  quadrare  ad  directam  orationem  sane  corrector  vidit. 
Leo  scripsit  de  coniectura:  superasse  iuvit , de  Wilamovitz:  s.  novi,  discrimine  inter  id  quod 
superatum  est  ab  Aiace  et  futurum  est  ut  superetur,  non  satis  claro.  Testium  consensu 
nunc  in  archetypo  fuisse  constat,  in  quo  post  hoc  verbum  ut  vestigium  quoddam  fuisse 


15 


omissae  a librario  voculae  censeam,  lectione  recensionis  A adducor.  Yerum  procul 
dubio  est: 

superasse  nunc  en  pelagus  atque  ignes  iuvat, 
quod  aliis  verbis  proximo  versu,  ut  moris  est  buic  poetae,  variatur  et  amplificatur: 

’ vicisse  caelum  Palladem,  fulmen  mare. 

Breviter  moneo  v.  534  huius  descriptionis  scribendum  esse : 
vela  cogentem  hunc  sua 

tento  rudente  flamma  praestrinxit  (codd:  perstr .)  cadens. 

Nam  altero  demum  fulmine  a Pallade  librato  percutitur  (v.  535 — 537). 

Transeo  ad  locum  non  solum  vulgaris  lectionis  ope  emendandum,  sed  etiam  vetusto 
additamento  liberandum. 

Agam.  474 — 87.  In  descriptione  tempestatis  Graecorum  classi  Troia  redeuntium  a 
Pallade  inmissae  haec  sunt  Eurybatis  verba: 

undique  incumbunt  simul 
475  rapiuntque  pelagus  infimum  everso  polo 
adversus  Euro  Zephyrus  et  Boreae  Notus. 

Quod  scripsi  v.  475  scriptura  est  Etrusci  codicis,  absurda  nimirum,  cui  ita  succurrit  F.  Leo, 
ut  scribendum  censeat:  rinfimum  venti  polo’,  quasi  non  paulo  ante  v.  471  dixerit  poeta:  in  astra 
pontus  tollitur’,  et  delendum  v.  476,  cui  non  convenire  cum  sequentibus  affirmat.  Fastidivit 
immerito  scripturam  vulgatae  recensionis  r infimo  eversum  solo’,  aptam  sane  et  emendatam; 
Cf.  Yerg.  Aen.  II,  419:  Pimo  Nereus  ciet  aequora  fundo’  et  Sen.  Phaed.  958,  ubi  cum 
Peipero  scribendum  est:  fluctusque  ab  imo  (ipsos  E)  tumidus  Oceano  voca.  Neque  erat  quod 
ventorum  catalogum  in  suspicionem  vocaret,  quem  ex  Homero  (E  295  sq.)  sumpsit  poeta  {Evv 
d ’ EvQog  te  Norog  t e%e6e  ZscpvQog  te  dv6arjg  xai  Boqeccs  cd&QrjyEVETrjg  {isya  xv[ia  Kvlivdmv), 
iam  alibi  ab  eo  expressum  Nat.  Quaest.  Y.,  16:  fYna  Eurusque  Notusque  ruunt,  creberque 
procellis  Africus.’  Non  quidem  in  eo  offendit  Leo , ut  ipse  dicit  p.  382 , quod  in  sequenti 
tempestatis  descriptione  Notus  et  Eurus  iterum,  sed  quod  ita  nominentur  (481,  482), 
quasi  nunc  demum  ventis  reliquis  accedant.  Yidit  sane  vir  acutissimus , difficultate 
aliqua  laborare  poetae  descriptionem,  sed  quae  sedes  esset  operti  scopuli  non  perspexit. 
Ea  autem  est  descriptionis  ratio , ut  ventorum  in  pelago  deproeliantium  certamine  bre- 
viter indicato  (v.  476),  quae  vis  singulorum  sit  et  potestas  accuratius  deinceps  depinga- 
tur. Aquilone;n  scilicet,  sic  vocat  quem  Boream  supra  dixerat,  nives  contorquere,  Austrum 
(est  Notus  modo  dictus)  Syrtium  harenas  concitare  (harenas  agit  et  Syrtes  sv  dta  dvolv, 
non  probanda  Gronovii  explicatio  nimis  artificiosa)  eundemque  contractis  imbribus  maris 
undas  augere  (Yerg.  Aen.  Y,  696:  Turbidus  imber  aqua  densisque  nigerrimus  austris.  Quem 
versum  Lucanus  respexit  Y,  608),  Etlrum  orientem  movere,  Corum  denique  (est  Zephyrus 
supra  nominatus)  Atlanteo  oceano  caput  exerere.  cf.  Hf.  594  de  Phoebo : inlustre  latis  exeris 
terris  caput;  et  Lucani  locum  infra  allatum).  Haec  omnia  recte  procedunt  praeter  v.  481, 
quem  consulto  adhuc  omisi.  Yide  autem  quam  moleste  et  inficete  descriptionem  defoedet! 
Postquam  dictum  est  Austrum  Libycum  harenas  ac  Syrtes  egisse,  pergitur : 

nec  manet  in  Austro,  fit  gravis  nimbis  Notus, 
imbre  auget  undas. 

Quid,  quaeso,  significatur  non  manere  in  Austro?  Maris  dominium  aiunt  qui 
quaslibet  ineptias  aequo  animo  ferunt  et  pro  sanis  interpretantur.  At  non  penes  unum 

ventum  erat  maris  dominium , de  quo  omnes  nimirum  decertant.  Ac  porro  quis  novus 
inducitur  ventus,  ad  quem  cessisse  putandum  sit  maris  dominium  ? An  Notus?  Nescit  igitur 
ineptus  interpolator  et  doctrinae  veterum  incuriosus,  eundem  hunc  esse  atque  Austrum,  et 
quattuor  tantum  ventos  cardinales  discerni?  Potuit  discere  ex  Suetonio  in  Prato  veterum  de 
ventis  doctrinam  complectente  (Reifferscheid  p.  228  sqq.):  "Tertius  ventorum  A u s t e r plagae 
meridianae  cardinalis,  qui  et  Notus  — Quatuor  ventos  supra  nominatos  etiam  Seneca  ipse 
versibus  recenset  loco  oonsimili  Nat.  quaest.  Y,  16:  "Venti  quatuor  sunt  in  ortum  occasum 
meridiem  septentrionemque  divisi,  ceteri  quod  variis  nominibus  adpellamus  his  applicantur: 

Eurus  ad  Auroram  Nabataeaque  regna  recessit  (cf.  Agam.  483  sq.  Eurus  orientem 
movet  Nabataea  quatiens  regna  et  Eoos  sinus)  Persidaque  et  radiis  iuga  subdita  matutinis. 
Vesper  et  occiduo  quae  litora  sole  tepescunt  proxima  sunt  Zephyris.  Scythiam  septemque 
triones  horrifer  evasit  Boreas:  contraria  tellus  nubibus  adsiduis  pluvioque  madescit  ab 
Austro  e.  q.  s.J  Ad  rem  quoque  facit  Lucanus,  tragici  versus  in  suum  usum  convertens 
Phars.  V,  598  s.  q : 

Inde  ruunt  toto  concita  pericula  mundo : 

Primus  ab  oceano  caput  exseris  Atlanteo 
Core  movens  aestus:  iam  te  tollente  furebat 
600  Pontus  et  in  scopulos  totas  erexerat  iras 
Occurrit  gelido  Boreas  — 

603  Sed  Scythici  vicit  rabies  Aquilonis  et  undas 
Torsit  et  abstrusas  penitus  vada  fugit  arenas 
605  Nec  perfert  pontum  Boreas  ad  saxa  suumque 
In  fluctus  Cori  frangit  mare  — 

608  Non  Euri  cessisse  minas:  non  imbribus  atrum 
Aeolii  iacuisse  Notum  sub  carcere  saxi 
610  Crediderim:  cunctos  solita  de  parte  ruentis 

Defendisse  suas  violento  turbine  terras  e.  q.  s. 

Versu  igitur  481  ineptiarum  plenissimo  (nam  et  fieri  Notum  imbris  gravidum 
absurdum  esse  Leo  perspexit)  e contextu  descriptionis  remoto  et  v.  475  A recensionis  ope 
emendato  hoc  unum  restat,  ut  v.  quoque  485  cum  A revelli  (E  revellit , id  quod  nimium  est 
de  uno  vento  dictum)  scribamus,  sublata  plena  quam  post  h.  v.  Leo  posuit  interpunctione. 
Iam  nihil  restat,  quod  in  tempestatis  descriptione  vividis  coloribus  expressa  merito  vituperes: 

undique  incumbunt  simul 
rapiuntque  pelagus  infimo  eversum  solo 
adversus  Euro  Zephyrus  et  Boreae  Notus : 
sua  quisque  mittit  tela  et  infesti  fretum 
emoliuntur,  turbo  convolvit  mare: 

Strymonius  altas  Aquilo  contorquet  nives 
480  Libycusque  harenas  Auster  ac  Syrtes  agit, 

482  imbre  auget  undas,  Eurus  orientem  movet 
Nabataea  quatiens  regna  et  Eoos  sinus. 

Quid  rabidus  ora  Corus  oceano  exerens? 

485  mundum  revelli  sedibus  totum  suis 
ipsosque  rupto  crederes  caelo  deos 
decidere  et  atrum  rebus  induci  chaos. 

Caput  II. 

Varia  corruptelae  genera  exemplis  illustrantur.  A-  De  lacunis. 

De  codicum  auctoritate  quid  statuendum  esset  quaerentibus  sponte  contigit,  ut  in 
tales  etiam  corruptelas  incideremus  quarum  emendatio  non  tam  codicum  ope  quam  recta 
deliberatione  inveniri  posset.  Praecipua  autem  depravatae  lectionis  genera  praeter  meras 
verborum  corruptelas  in  his  tragoediis  dudum  intellecta  sunt  cum  versuum  iactura  vel  tur- 
batus ordo,  tum  aliena  additamenta  vel  librariorum  errore  in  textum  inlapsa  vel  dedita 
interpolatorum  opera  genuinis  admixta.  Talium  vitiorum  emendationes  nonnullas  nunc  pro- 
positurus hanc  tamen  mihi  legem  scripsi,  ut  traditum  versuum  ordinem  non  mutarem  nisi 
ubi  certa  ratiocinatione  eum  turbatum  esse  effici  posse  videretur,  ut  nihil  e versuum  contextu 
removerem  nisi  quod  stare  nullo  modo  posse  idoneis  argumentis  evictum  esset,  ut  orationis 
partem  aliquam  intercidisse  non  statuerem,  nisi,  Leonis  in  ea  re  exemplum  secutus,  sententia 
in  exemplum  suppleta  ostendere  possem  certum  aliquid  desiderari.  Ac  tribus  quae  sequentur 
capitibus  exempla  dabo  primum  lacunosae  orationis  suppletae,  tum  turbati  versuum  ordinis 
restituti,  postremo  verborum  emendationis,  quae  tamen  non  ita  secerni  et  separari  omnia 
potuerunt , ut  non  diversa  vitia  in  eodem  loco  deprehensa  non  numquam  simul  emendanda 
essent. 


Atque  in  prologo  Herculis  furentis  luno  procedit  odio  furibunda,  querelas  agens  de 
iniuriis  ab  Iovis  paelicibus  totiens  sibi  illatis.  Caelo  depulsam  illis  earumque  filiis  locum  se 
dedisse.  Quorum  inviso  grege  perlustrato  sic  pergit  v.  19: 

Sed  vetera  sero  querimur:  una  me  dira  ac  fera 
Thebana  tellus  nuribus  sparsa  impiis 
Quotiens  novercam  fecit. 

Sic  versum  19  utriusque  recensionis  libri  exhibent,  legitimo  ambitu  uno  pede  amplio- 
rem. Sequentem  prosodiaco  vitio  laborantem  unus  sic  praebet  codex  praestantissimus,  inter- 
polati libri  talem: 

Thebana  nuribus  sparsa  tellus  impiis, 

sublato  quidem  illo  quod  notavimus  vitio,  sed  recto  verborum  ordine  perturbato.  Ac  priorem 
versum  critici  inde  a noviciis  Italorum  correctoribus  usque  ad  novissimum  tragoediarum 
editorem  in  ordinem  redegerunt  expuncta  sero  particula. 

Ac  particulam  recte  deleri  tum  constaret,  si  ferri  eam  hoc  loco  non  posse,  certis 
argumentis  evinci  posset.  Id  contendit  Tork.  Baden,  Tam  vetera/  inquit,  f numquam  non  sero 
querimur.’  Quo  argumento  nihil  effecit.  Nam  hoc  ipsum  dea  dicit,  seras  i.  e.  inanes  esse 
de  rebus  ante  actis  querelas.  Idem  est  ac  si  dixisset:  fSed  vetera  frustra  querimur.’  Yix 
est  quod  hunc  loquendi  usum  exemplis  confirmem,  sed  pauca  dabo  ex  magna  copia.  Plaut. 
Capt.  870:  fAbi,  stultus:  sero  post  tempus  venis’  i.  e.  frustra.  Ter.  Heautont.  344:  rAge  modo: 
hodie  sero  et  nequicquam  voles’.  Illustratur  prius  adverbium  posteriore.  Eodem  sensu  adiec- 
tivum  usurpatur.  Sic  seras  querelas  et  inrita  iurgia  iuxta  ponit  Vergilius  Aen.  X,  94:  f Tunc 
decuit  metuisse  tuis : nunc  sera  querelis  Haud  iustis  adsurgis  et  inrita  iurgia  iactas.’  Cf.  Sen. 
Med.  198:  Vox  constituto  sera  decreto  venit.  Phaed.  594:  Magna  pars  sceleris  mei  Olim 

peracta  est,  serus  est  nobis  pudor.  Oed.  103:  Quid  sera  mortis  vota  nunc  demens  facis?  — 
Alia  infra  addam.  — 

Hoc  igitur  patet,  nullam  esse  in  ipsa  particula  offensionem.  At  aliunde  gravis  exur- 
git  dubitatio.  Etenim  deam  cum  dicentem  audimus,  vetera  se  frustra  queri,  necessaria  eo 
dirigitur  cogitatio,  ut  expectemus,  veteribus  illis  iniuriis  et  debitae  poenae  elapsis  oppositum 
iri  novas  quasdam  ultioni  et  vindictae  etiamtum  aptas.  At  fallit  opinio.  Nam  reflectens 
ad  Thebanas  paelices  inanes  querelas  iterare  primum  videtur,  dum  post  octo  demum  versuum 
ambages  edocemur,  has  scilicet  Thebanas  iniurias  non  iterum  inultas  esse  mansuras.  Quod 
quamquam  ferri  et  intellegi  iterata  lectione  aliquo  modo  potest,  tamen  meliore  olim  senten- 
tiarum decursu  sermonem  fluxisse  manifesta  extant  vestigia.  Tradita  enim  scriptura  cum 
nihil  habeat,  quo  facile  possis  carere,  ipsa  autem  careat  membro  ad  sententiam  complendam 
necessario,  quid  magis  in  promptu  est,  quam  ut  excidisse  quaedam  suspicemur  et  versum 
traditum  ex  duorum  fragmentis  consutum  esse  putemus?  Aut  omnia  me  fallunt  aut  tale 
quid  scripsit  poeta: 

Sed  vetera  sero  querimur ; [haec  etiam  nova 
Inulta  patimur  ?]  Vna  me  dira  ac  fera  e.  q.  s. 

Iam  orationis  membra  commode  se  excipiunt:  f Missa  faciam  inutilem  de  veteribus 
iniuriis  querelam.  Has  tamen  quas  nunc  ipsum  patior  non  relinquam  inultas,  praesertim 
cum  ab  illa  urbe  proficiscantur,  quae  tot  tantasque  mihi  inussit  contumelias.  Et  si  non  pro- 
hibere possum  quin  Alcmena  meum  in  caelo  locum  teneat  et  invisus  eius  filius  astra  occupet 
promissa,  non  tamen  inulta  abibunt  odia  mea  et  dolores.7 

Et  quo  magis  placeat  supplementum  a nobis  propositum , ad  hos , quaeso , animum 
advertas  locos  consimilem  in  modum  compositos.  Audias  Venerem  de  Caesaris  nece  coram 
divis  sic  conquerentem  (Ovid.  Metam.  XV,  774):  rQuid  nunc  antiqua  recordor  Damna  mei 
generis?  Timor  hic  (i.  e.  praesens,  novus)  meminisse  priora  Non  sinit’.  Ipsam  Iunonem  huius, 
fabulae  v.  63: 

levia  sed  nimium  queror: 

Caelo  timendum  est. 

Item  Hecubam  (Troad.  41): 

Sed  quid  ruinas  urbis  eversae  gemis, 

Vivax  senectus?  respice  infelix  ad  hos 
Luctus  recentes : Troia  iam  vetus  est  malum. 

Porro  Medeam  (Med.  48):  levia  memoravi  nimis:  Haec  virgo  feci;  gravior  exurgat  dolor: 
Maiora  iam  me  scelera  post  partus  decent. 

Conferas  denique  haec  quoque:  Phaed.  594:  magna  pars  sceleris  mei  Olim  peracta 
est,  serus  est  nobis  pudor.  Med.  398:  regias  egone  ut  faces  Inulta  patiar  ? ibid.  26:  querelas  ver- 
baque incassum  sero?  Here.  Oet.  282:  Non  ibo  inulta:  gesseris  caelum  licet  Totusque  pacem 
debeat  mundus  tibi,  Est  aliquid  hydra  peius:  iratae  dolor  Nuptae. 

Causam  omissorum  hemistichiorum  homoioteleuton  praebuit  (queri mur,  pati mur\ 
Sic  de  his  versibus  (HO  1416):  f vindicem  saltem  precor  Servate  terris,  abeat  excussus  do lor' 
alterum  omisit  is  qui  codicem  E exaravit,  ibid.  de  versibus  361.  362 , quorum  uterque  in 
vocem  camat’  desinit,  posteriorem.  Phoen.  515:  de  his:  'nette  post  multos  mihi  Remisse  soles, 
nate  suspensae  metus  Et  spes  parentis’  prius  orationis  membrum  idem  librarius  neglegens 
praetermisit.  — Alia  eiusdem  generis  praesto  sunt  haud  pauca. 

Sed  locum  de  quo  haec  est  disputatio  nondum  expedivimus.  Graviorem  medelam  ei 
adhibendam  ratus  scripsit  R.  Peiper:  'Vna  me  Dirce  fera  Quotiens  novercam  fecit!’  sublato 
e contextu  versu  20  ut  spurio.  Quod  quamquam  haud  inscite  excogitatum  est,  neque  eo 
refutatur  quod  Madvigius  (Advers.  erit.  II,  111  n.  2)  obloquitur,  sensu  coniecturae  perperam 
intellecto,  tamen  probari  nullo  modo  potest.  Quid  enim  in  traditis  verbis  est  quod  tam  gravis 
corruptelae  suspicionem  moveat?  Erat  cum  ipse  coniciebam  scribendum  esse:  Vna  me  culpae 
fera#  Thebana  t.  e.  q.  s.  Sed  puto  ferri  posse  traditam  scripturam,  etsi  non  admodum 
arridet.  Dira  tellus  Thebana  Iunoni  vocatur  ut  infesta  et  perniciosa,  ut  Harpyias  diram 
gentem  Aeneas  dicit  (Verg.  Aen.  III,  235),  dirum  Hannibalem  Hor.  c.  III,  6,  36,  diram 
novercam  Ov.  Her.  XII,  188.  Dirum  vel  ferum  omne  appellatur  quicquid  vel  infestum  vel 
funestum  ac  fatale  est.  cf.  v.  30:  'quicquid  horridum  tellus  creat  Inimica,  quicquid  pontus  aut 
aer  tulit  Terribile  dirum  pestilens  atrox  ferum’.  Troad.  981:  Quis  tam  impotens  ac  durus 
(dirus?)  et  iniquae  ferus  Sortitor  urnae.  Ibid.  1056:  '0  dura  fata,  saeva  miseranda  horrida. 
Quod  tam  ferum,  tam  triste  bis  quinis  scelus  Mars  vidit  annis?’  Quidni  Thebae  prae  ceteris 
Graeciae  urbibus  Iunoni  fatales  apte  sic  appellentur?  Multo  minus  est  in  proximo  versu 
praeter  prosodiacum  vitium  supra  significatum,  quod  iustam  praebeat  offensionis  materiam. 
Illud  autem  quin  recte  ab  Aem.  Baehrens  (Miscellanea  critica  p.  34  n.  1)  sublatum  sit  addita 
post  'nuribus’  a particula,  Iunonis  dolori  apprime  apta,  nullus  dubito.  Nihil  praeterea 
displicet,  neque  sententia  neque  translata  oratio.  Tellurem  nuribus  impiis  sparsam  i.  e. 
occupatam  dicit  poeta,  ut  Here.  Oet.  v.  18:  Sparsit  peremptus  aureum  serpens  nemus.  Simi- 
liter dicitur  Aurora  novo  spargere  lumine  terras  (Verg.  Aen.  IV,  584)  i.  e.  perfundere  vel 
occupare,  vel  orta  dies  summos  spargere  lumine  montes  (ibid.  XII,  113).  — Nurus  dici  quas- 
libet mulieres  non  est  quod  moneam,  cf.  Phoen.  576  (virgo)  Thebana  nuribus  munus  Argolicis 
nat?  Med.  76  Cecropias  nurus.  Ag.  194  Phrygiae  nurus.  De  Thebanarum  impietate  cf.  etiam 
Here.  fur.  v.  386:  Thebana  novi  regna:  quid  matres  loquar  passas  et  ausas  scelera?  Vbi 
Agaven,  Inoa,  Nioben,  Dircen  significat.  Apparet  tellurem,  quae  tales  tulit  feminas  cum 
Antiopis,  Semelis,  Alcmenis,  mulieribus  impiis  quasi  sparsam  vel  occupatam  ab  irata  dea 
non  modo  apte  sed  etiam  exquisite  et  proprie  dici. 

Adscribo  totum  locum  in  ordinem  redactum: 

Sed  vetera  sero  querimur,  [haec  etiam  nova 
Inulta  patimur ?]  una  me  dira  ac  fera 
Thebana  tellus  nuribus  [a]  sparsa  impiis 
Quotiens  novercam  fecit. 


Gravioribus  laborat  corruptelis  Deianirae  narratio  in  Hercule  Oetaeo  de  perniciosa 
Nessei  sanguinis  vi,  quam  missa  ad  Herculem  palla  funesto  quodam  omine  se  deprehendisse 
nutrici  refert  (v.  716  sqq.): 

Vt  missa  palla  est  tabe  Nessea  illita 
thalamisque  maerens  intuli  gressum  meis, 
nescio  quid  animus  timuit  et  fraudem  struit, 
libet  experiri. 

Absonum  est  reginam  dicere  fraudem  strui  a suo  ipsius  animo.  Non  ipsa  fraudem  struit, 
sed  ne  fraudis  aliquid  insit  in  Centauri  dono  veretur.  Quod  cum  perspiceret  Leo,  supplendam 

censuit  sententiam  tali  fere  additamento:  f nescio  quid  animus  timuit.  \an  moriens  viro  Poenas 
parat  Centaurus ] et  fraudem  struit?’  Faciliore  remedio  mendum  tolli  posse  R.  Peiper 
mecum  communicavit  hoc:  f nescio  quid  animus  horret,  an  fraudem  struit?  Nimirum  Cen- 
taurus. Sed  in  eis  quae  sequuntur  orationem  mancam  esse  pro  certo  habeo.  Deianira  animo 
malum  praesagiente  et  Centauri  monitis  iam  diffidente  experimentum  facere  statuit:  r Libet 
experiri,  solibus  dirus  ( codd . virus,  correxit  de  Wilamovitz)  ferum  Flammisque  Nessus  sanguinem 
ostendi  arcuit:  Hic  ipse  fraudes  esse  praemonuit  dolus’.  His  igitur  versibus  causam  signi- 
ficat suspicionis  animo  obortae  et  indicat  viam  experimenti:  ipsa  sanguinis  particulam  igni 
aliquo  modo  obiciet.  Quod  quomodo  perfecerit,  exponit  sequentibus  versibus,  in  codice  Etrusco 
sic  traditis: 

et  forte,  nulla  nube  respersus  iubar, 
laxabat  ardens  fervidum  Titan  diem, 
vix  ora  solvi  patitur  etiam  nunc  timor. 

725  medios  in  ignes  solis  eiceram  facem 

quo  tincta  fuerat  palla  vestisque  inlita 
abiectus  horret  sanguis  et  Phoebi  comam 
tepefactus  astris  vix  quoque  est  monstrum  elocor. 

Primum  igitur  indicat  quo  tempore  factum  sit  quod  est  narratura,  in  qua  re  is  qui  hanc 
tragoediae  partem  elaboravit,  non  concinit  cum  auctore  superioris  actus.  Sed  hanc  quaesti- 
onem hic  explicare  non  est  in  animo.  Palla  igitur  media  nocte  veneno  infecta,  primo  dilu- 
culo ad  Herculem  missa  est.  Dum  regina  in  thalamum  redit,  morientis  semiferi  monitorum 
memor  et  de  experimento  faciendo  cogitans , tum  ipsum  primi  orientis  solis  radii  effulgent. 
Quae  deinde  narrat,  satis  perplexa  sunt  et  obscura.  Videtur  autem  hoc  dicere,  sanguinem, 
quo  vestis  marito  missa  tincta  erat,  in  medios  solis  ignes  abiectum  horruisse.  At  non  potuit 
ille  sanguis,  quem  palla  imbiberat,  posthac  in  ignes  abici.  Neque  sanguis  horrens  quid  sit, 
intellego,  antequam  edoctus  ero,  quam  rem  ipso  sanguine  significari  poeta  voluerit.  Denique 
miror,  id  in  quo  ipsa  experimenti  vis  inest,  sanguis  ut  flammis  exponeretur,  non  disertis 
verbis  dictum  esse.  Accedunt  vocabula  aperte  corrupta. 

Iam  videamus  numquid  e vulgatae  recensionis  scriptura  lucis  his  tenebris  oboriatur. 
Ac  polite  primo  obtutu  hic  omnia  decurrere  videntur: 

medios  in  ignes  solis  et  claram  facem, 
quo  tincta  f.  p.  v.  i., 
abiectus  horret  sanguis  et  Phoebi  coma 
tepefactus  ardet.  vix  queo  monstrum  elo qui. 

Atque  illud  et  claram  facem  cum  traditis  in  E litteris  convenit  tum  confirmari  videtur  exem- 
plari eo,  ad  quod  Herculis  Oetaei  auctor  hunc  locum  magna  ex  parte  conformavit,  Sophocleo 
in  Trachiniis,  ubi  Deianira*  (v.  695)  haec  narrat : 

to  yaQ  KCCtaypLa  xvyyav a Qi^a6d  7tcog 
TYjg  olog , co  7iQovxQiov,  e g pe6rjv  cp  koy  a , 
ccxri  v’  tg  rjlc  axuv. 

Sed  caveas  ne  veri  quadam  specie  decipiaris.  Nam  ut  omittam,  locum  Sophoclis  in  suspi- 
cionem interpolationis  merito  vocatum  esse,  facem  non  pro  radiis  solis  accipi  posse  recte 
I).  Heinsius  monuit.  f Aliud  est  nempe  fax,  aliud  radius.  Solis  fax  in  caelo  manet,  radii  in 
terra  quoque  sparguntur.’  Neque  hac  scriptura  ulla  earum  quas  supra  dixi  movendas  esse 

dubitationum  solvitur.  Sed  locus  e Trachiniis  allatus  aliam  monstrat  emendationis  viam. 
Hic  enim  aperte  dicitur,  quid  tandem  fuerit  illud,  quod  humi  proiecerit  regina.  Nam 
xdzayga  quod  hic  memorat , id  v.  674  clare  indicat  olog  noxov,  i.  e.  particulam  velleris  ovilli. 
Simili  autem  re  in  hac  fabula  reginam  usam  esse  in  experimento  instituendo,  ab  ipso  poeta 
docemur.  Nam  regina  postquam  narravit,  illud  humi  proiectum  horruisse  et  tepefactum  in 
aliam  abiisse  formam,  imaginibus  ex  rerum  natura  petitis  rem  sic  illustrat:- 
nives  ut  Eurus  solvit  aut  tepidus  Notus  e.  q.  s. 
sic  languet  omne  vellus  et  perdit  comas. 

Habes  igitur  velleris  vel  lanae  Sophocleae  commemorationem,  quam  supra  desiderari  iam 
Gron ovius  recte  monuit.  Cuius  mentionem  cum  ita  vir  doctissimus  censeret  inferri  posse 
verbis  poetae,  ut  scriberetur:  'abiectus  horret  sanguis,  ut  Phoebi  glomum  Tepefecit  ardor ' 
neque  sententiae  satisfecit  neque  sermoni.  Nam  ne  sic  quidem  ulla  lanae  aut  velleris  signi- 
ficatio, nulla  sanguinis  vocabulo  lux  affusa,  neque  video  quid  monstri  insit  in  glomo  solis 
ardore  tepefacto.  Rectam  viam  ingressus  est  F.  Leo,  qui  rem  desideratam  induxit  hac 
coniectura : 

medios  in  ignes  vellus  eieci  madens 
quo  tincta  fueret  p.  v.  ill. 

Quae  tamen  coniectura  ideo  displicet,  quod  verbum  tollit  non  suspectum  (solis)  et  signi- 
ficatione caret  eius  rei  quo  sententia  relativa  referatur.  Quare,  si  quid  video,  non  aliter 
laboranti  sententiae  subveniri  poterit,  nisi  addito  unius  versus  supplemento,  in  quo  velleris 
proiecti  et  Nessea  tabe  tincti  mentionem  factam  esse  statuas,  velut  talis: 

medios  in  ignes  solis  eieci  pavens 

[de  pecude  lanam,  tinctam  eodem  sanguine ] 

quo  tincta  fuerat  palla  vestisque  inlita. 

Cogitavi  etiam  de  hac  scriptura  non  tam  litteris  quam  sententiae  convenientissima : 

medios  in  ignes  solis  experiens  dolum 
[proicio  vellus  tinctum  eo  s .] 

(v.  719  libet  experiri),  reieci  tamen  ut  licito  audaciorem.  Sed  longe  difficiliora  restant.  Nam 
quid  lanam  illam  vel  villum  experimenti  causa  humi  ab  regina  proiectum  et  solis  radiis 
expositum  (hac  autem  re  differt  huius  fabulae  auctor  a Sophocle,  ut  consulto  factum  esse 
lingat,  quod  casu  fit  in  tragoedia  Graeca)  evasisse,  in  quam  tandem  abiisse  formam  puta- 
bimus? Et  quoniam  bis  a poeta  vidimus  huic  quaestioni  responsum  esse,  praeter  hunc  nimi- 
rum locum  etiam  v.  735  sq.  supra  memorato,  et  ita  quidem,  ut  quod  priore  loco  corrupte  et 
obscure,  id  altero  clare  et  emendate  proferatur,  sequitur,  ut  alter  adhibendus  sit  ad  priorem 
emendandum.  Quodsi  in  E scriptum  videmus  'comam'  (A  'coma')  facile  adducimur  ut  cre- 
damus verbum  regens  aliquo  modo  intercidisse.  Sic  deliberanti  suspicio  mihi  venit  scriptum 
fuisse  hoc  loco  idem  quod  infra  legimus:  perdit  comam.  Haec  autem  vocis  imago  (perdit) 
detersis  vel  omissis  paucis  litteris  (pedi)  facile  potuit  abire  in  dei  nomen  (eebi,  pheei). 
Cui  coniecturae  si  quis  ita  volet  obloqui,  ut  dicat  non  deberi  iteratam  eiusdem  rei  iisdem 
verbis  mentionem  poetae  inferri,  ei  respondebo,  stilo  scriptoris  ob  molestas  verborum  et  rerum 
repetitiones  vituperatissimi  hoc  ipsum  apprime  convenire.  Iam  vero  recta  ratiocinatione  si 
verum  assecutus  sum,  sequitur  etiam  vocabulum  sanguis  stare  non  posse.  Quod  cum  aegre 
patiamur  pro  lana  sanguine  tincta  proferri,  tamen  comam  perdere  dici  nullo  modo  ferendum 
est.  Vereor,  ut  sit  e glossa  ortum  infra  superiora  verba  (tincta  fuerat)  subscripta,  quae 

per  errorem  in  textum  recepta  genuinum  verbum  expulisse  putanda  sit.  Scripsit  poeta,  nisi 
fallor : 


abiectus  horret  villus  et  perdit  comam  (vel:  abiectww*  inhorret  vellus) 

Sequitur  versus  omnium  corruptissimus: 

tepefactus  astris  vix  quoque  est  monstrum  elocor 
ab  interpolatore  ita  aliquo  modo  resartus  magis  quam  reparatus: 

tepefactus  ardet,  vix  queo  monstrum  eloqui. 

At  certissimum  est,  non  arsisse  vellus,  sed  novo  quodam  et  inaudito  modo  defecisse  et  inter- 
iisse,  ut  v.  735  sqq.  diserte  docent.  Ac  Trachinias  consulentes  his  Sophoclem  miraculum  verbis 
expressisse  legimus,  bis  quidem  et  illum;  primo  loco  v.  674  sqq.:  cp  yag  tbv  — ntnlov  — sxqiov 
— olog  noxcp,  tovt  rjcp  a v iOt  a l didjioQov  Ttgog  ovdevog  tgjv  Exrog,  alf  e6e6to  v avroi 
cp&LveL  Tccil  ifyjj  xaf  axQag  Gmlabog , altero  v.  697:  ag  6’  e^uXtie ro,  qel  tcuv  adrjkov 
xal  xarE^rjxzcu  yftovi,  pogcpy  pai IlOt  eIxcc6z'ov  cjGze  TtQiovog  EX^QCjpaz  av  (3Ae tjJEiag  ev  zopfj 
Igvkov.  tOLOvdz  X81TCCL  7tQOJtET8g‘  EX  6'e  yfjg,  od~EV  TtQOVXEiT  , VV  Ci£io  V<5  i ftQOpfi  cod  ELg  CifpQOl 

(v.  737  quin  ipsa  tellus  spumeos  motus  agit).  Huc  igitur  miraculum  redit  apud  Sophoclem, 
ut  lana  in  locum  solis  igne  collustratum  abiecta  diffluat  tota  nescio  quo  modo  et  quasi  in 
pulverem  comminuta  evanescat.  Non  flamma  consumitur,  sed  occulta  quadam  vi  corrosa  dis- 
perit.  Ac  tale  quid  corruptis  Etruscae  lectionis  litteris  subesse  necessario  statuendum  est. 
Quod  quale  fuerit  nemo  adhuc  assecutus  est.  Peiper  scripsit  : tepefactus  arsit  (cui  coniec- 
turae  Leo  favere  videtur),  vix  queo  monstrum  eloqui;  alterum  versus  hemistichium  sic  emen- 
dare voluit  Kaibelius:  vix  quod  est  monstrum  elocor,  Leo  sic:  Tumque  (vix  monstrum  eloquor) 
quae  cum  sequentibus  coniunxit.  Neque  ego  verum  me  invenisse  mihi  persuadeo.  Tamen  ad 
viam  emendationis  indicandam  propono  quod  tenta  vi  apposita  uncialibus  litteris  Etrusci 
scriptura : 

TEPEFACTVS  ASTEIS  VIX  QVOQVE  EST  MONSTBVM  ELECOE 


tepet  ac  senescit  vixque  adest ; monstrum  elocor. 

Eleganti  translatione  senescere  dicuntur  quae  languescunt  vel  deficiunt.  Ne  lexicorum  opes 
expilem  praeter  Octaviae  locum  v.  391  (de  aethere  : qui  si  senescit),  unam  affero  Domitiani 
imperatoris  vocem  (apud  Suet.  Dom.  18) : forti  animo  fero  comam  in  adulescentia  senescentem. 

Iam  totum  appono  locum,  non  penitus  quidem  emendatum,  sed  nescio  an  paulo  quam 
adhuc  editus  legitur,  emendatiorem. 

Yt  missa  palla  est  tabe  Nessea  illita 
thalamisque  maerens  intuli  gressum  meis, 
nescio  quid  animus  timuit,  an  fraudem  struit? 
libet  experiri,  solibus  ^/irus  ferum 
720  flammisque  Nessus  sanguinem  ostendi  arcuit: 
hic  ipse  fraudes  esse  praemonuit  dolus, 
et  forte,  nulla  nube  respersus  iubar. 
laxabat  ardens  fervidum  Titan  diem, 
vix  ora  solvi  patitur  etiam  nunc  timor  — 

725  medios  in  ignes  solis  eieci  pavens 

\de  pecude  lanam,  tinctam  eodem  sanguine\ 
quo  tincta  fuerat  palla  vestisque  inlita; 
abiectus  horret  villus  et  perdit  comam, 
tepe?  ac  senescit  vixqur  adz st:  monstrum  elocor. 

Nonnullos  addo  locos,  ubi  sermonem  lacunosum  esse  coniectura  non  certa  quidem, 
sed  probabili  statuere  mibi  videor.  Medea  ubi  consilium  caedis  liberorum  perpetrandae  v. 
923  sq.  bisce  verbis  expressit: 

ultimum,  agnosco,  scelus 
animo  parandum  est  — liberi  quondam  mei, 
vos  pro  paternis  sceleribus  poenas  date 

ilico  tamen  exhorrescit  sceleris  animo  concepti  atrocitatem;  maternus  affectus  repellit  iram 
et  nefandae  ultionis  cogitationem,  iubet  longe  abesse  a matre  dirum  et  inauditum  facinus 
(926 — 932).  Carere  innocentes  liberos  culpa  et  crimine.  Sed,  ut  lit  animo  variorum  affectuum 
certamine  conturbato,  scrupuli  dubitationes  modo  abiectae  redeunt.  Quid?  Absyrtus  frater, 
quem  ipsa  quondam  trucidavit,  nonne  innocens  fuit  et  ipse?  Titubat  animus,  anceps  aestus 
modo  huc  modo  illuc  incertam  rapit.  Iterum  misericordia  et  pietas  materna  vincit:  rira  pieta- 
tem fugat  Iramque  pietas  — cede  pietati,  dolor!’  Sic  animo  mitigata  advocat  ad  se  pueros, 
in  supremis  eorum  amplexibus  solamen  quaesitura.  At  quomodo  superabit  ipsius  valedictionis 
dolorem?  Nonne  ipso  discessu  et  divortio  instante  ira  in  auctores  nefandi  fugae  imperii  novis 
aculeis  aegram  spretae  mulieris  animam  mordebit?  Quare  quae  dicit:  habeat  incolumes 
pater,  dum  et  mater  habeat’  ita  videntur  proferenda  esse,  ut  priora  dubitationem  denuo 
motam  significent,  quod  fit  interrogationis  signo  post  ea  posito:  'habeat  incolumes  pater?’ 
et  increscente  dolore  acerbum  addat  responsum:  'habeat,  dummodo  et  mater  habeat  inco- 
lumes.’ Iam  supplenda  est  sententia:  At  non  habebit  incolumes,  sed  decreta  mihi  exilii 
poena  eos  amisi.  Quam  excidisse,  quamquam  certe  demonstrari  nequit,  tamen  verisimile 
est.  Exemplum  propono : 

dum  et  mater  habeat.  [ at  matri  eripuit  pater 
dum  exilia  tussit]:  urguet  exilium  ac  fuga, 
iam  iam  meo  rapientur  avulsi  e sinu 
fientes  gementes  osculis  — pereant  patri, 
periere  matri. 

Pater  amittat,  quoniam  ego  amisi;  patri,  non  mihi  peribunt.  Quod  tamen  si  ita  statuit  et 
decernit,  cur  statim  pergit : 

rursus  increscit  dolor 
et  fervet  odium  — ira  qua  ducis  sequor? 

Praeit  nempe  increscens  dolor , quem  sequitur  iteratum  facinoris  consilium  et  facinus  ipsum. 
Quare  quae  antecedunt,  titubantis  sunt  et  ultionis  consilium  revolvere  denuo  incohantis. 
Primum  dubitat,  an  aequum  et  iustum  sit,  moderate  agere  cum  patre  tanta  immanitate  ma- 
trem a liberis  quos  ipsa  peperit  divellente.  Talis  desideratur  sententia,  qua  dubitatio  ista 
exprimatur.  Evadet  cum  scripseris: 

fientes  gementes  osculis  — parcam  patri? 
periere  matri. 

vel  etiam:  redeant  (vel)  maneant  patri? 

An  patri  parcam?  patri  incolumes  reddam  liberos?  ei,  qui  effecit,  ut  mihi  perirent? 
Hoc  iam  dicit  propenso  ad  facinus  perpetrandum  animo,  sed  necdum  penitus  firmato.  Gradatio 
doloris  brevi  rem  perficit: 

rursus  increscit  dolor 
et  fervet  odium,  repetit  invitam  manum 
antiqua  Erinis:  ira  qua  ducis  sequor. 

Quod  poeta  v.  950  Medeam  pueros  facit  osculis  gementes,  multos  offendit,  Leo  intactum  re- 
liquit. Recte  opinor,  nam  pueros  inter  fletus  et  gemitus  oscula  matri  dantes  significat. 

HO.  1220  sqq.  corrupte  sic  legitur  in  codicibus: 

sanguinis  quondam  capax 
tumidi  iecur  pulmonis  arentes  fibras 
distendit,  ardet  felle  siccato  iecur 
totumque  lentus  sanguinem  avexit  vapor. 

N.  Heinsius  adv.  p.  275  v.  1221  sic  voluit  scribi:  tumidi  cor  en,  quod  in  peius  convertit  Ross- 
bacbius  scribens:  tumidumque  cor , quo  fit  ut  attributum  pulmoni  aptissimum  inde  inepte 
transferatur  ad  cor  ignibus  ardens.  Desideratur  autem  flammarum  significatio,  quae  nunc 
pro  sanguinis  venis  pectus  occupant.  Hoc  sensisse  videtur  F.  Leo,  qui  coniecit:  tumet  igne 
cor , p.  a.  f.  Sed  vereor,  ut  quicquam  flammis  correptum  tumeat.  Aliud  enim  est  corpus 
calore  extentum,  aliud  igne  confectum.  Quare  nescio  an  et  supplenda  et  emendanda  sit  hunc 
fere  in  modum  Herculis  intestini  incendii  descriptio: 

sanguinis  quondam  capax 
[nunc  torret  igne  pectus  et  flamma  perit] 
tumidi  que  cor  pulmonis  arentes  fibras 
distendit  e.  q.  s. 

In  transcursu  moneo,  v.  1223  recte  tradi  in  A:  sanguinem  avexit  vapor,  in  E vitiose  sic: 
sanguine  vexat  vapor.  Exempli  instar  est  hic  locus  sescentorum.  ubi  emendatam  scripturam 
A praebet,  E corruptam. 

Eodem  remedio  multis  tragoediarum  locis  F.  Leo  felici  eventu  usus  est,  quamquam 
est,  ubi  levior  medela  praesto  sit,  velut  loco  supra  (p.  20)  tractato  et  alibi.  Sic  Troad.  v.  1042 
sqq.,  ubi  haec  sunt  tradita: 

Solvet  hunc  questum  lacrimasque  nostras 
sparget  huc  illuc  agitata  classis 
et  tuba  iussi  dare  vela  nautae 
1045  cum  simul  ventis  properante  remo 
prenderint  altum  fugietque  litus. 

Tale  putat  F.  Leo  post  v.  1043  desiderari  sententiae  supplementum:  [caede  cum  pontus 
f uerit  piatus],  non  ad  hoc  animum  advertens,  alienam  esse  captivarum  animis  eam  cogitationem, 
invisis  hostibus  aliquam  a deis  parari  posse  veniam.  Facile  autem  tollitur  structurae  durities 
particulis  v.  1044  sq.  incipientibus  inter  se  commutatis.  Sic  enim  recto  ordine  sententiae 
decurrunt : 

Solvet  hunc  questum  lacrimasque  nostras 
sparget  huc  illuc  agitata  classis, 
cum  tuba  iussi  dare  vela  nautae 
1045  et  simul  ventis  properante  remo 
prenderint  altum  fugietque  litus. 

Sed  de  hoc  genere  corruptelae  hactenus. 

Caput  III. 

B.  De  versuum  ordine  turbato. 

Exemplis  huius  vitii  supra  pp.  7 et  13  propositis  haec  addo  nova:  In  Troadum 
cantico  v.  814  sq.  captivae  in  quamlibet  hostium  regionem,  quam  Spartam,  Argos,  Mycenas, 
Ithacam,  utpote  in  patrias  hostium  prae  ceteris  invisorum,  abduci  se  malle  profitentur. 
Atque  in  locorum  recensu  poetam  nomina  tantum  non  omnia  ex  Homerico  navium  cata- 
logo desumpsisse  cum  alii  viderunt,  tum  R.  Peiper  accuratius  indicavit  (Observat,  p.  10 
sqq.).  Idem  cum  totum  carmen  versuum  vel  ordine  turbato  vel  iactura  facta  pessime 
defoedatum  esse  conatus  sit  demonstrare,  F.  Leo  (I,  202  n.  sq.)  longe  aliter  sentiens  omnia 
nimirum  praeter  unum  locum  in  quo  versum  excidisse  Scaliger  viderit,  recte  decurrere  sibi 
persuasit.  Quorum  quoniam  prorsus  assentiri  possum  neutri,  quid  mihi  statuendum  videatur 
ipsi,  breviter  indicabo.  Atque  prima  quidem  stropha,  quae  per  undecim  sapphicos  decurrit 
hendecasyllabos  adonio  clausos,  uno  versu  excepto  (820)  nulla  nisi  Thessaliae  loca  comme- 
morantur, ut  permirum  sit,  versu  modo  significato  Cretae  mentionem  fieri.  Nam  quin  Gorty- 
nida  insequenti  versu  cum  Tricce  Thessaliae  oppido  copulatam  cum  Gyrtone  B 738  comme- 
morata confuderit,  vix  dubium  est,  praesertim  cum  ei  quem  in  servandis  Homericis  epithetis 
diligentem  fuisse  recte  Peiper  observavit,  urbem  moenibus  circumsaeptam  (ru%i6^6(5av)  non 
licuerit  parvam  appellare.  Et  recte  Leo  p.  202:  fGortynida  ut  novum  nomen  post  Cretam 
inseruit.’  Nulla  igitur  ab  hac  parte  defensio  parata  est  commemorationi  Cretae  v.  820  factae. 
Eam  nullo  pacto  ferendam  esse  statuo.  Nec  ea  quae  Leo  ad  recte  diiudicandas  in  hoc  poeta 
geographicas  ineptias  affert,  etsi  vera  sunt,  ad  illum  versum  defendendum  valent. 

Rectissime  monet  vir  doctus , id  quidem  cum  suae  aetatis  poetis  commune  habere 
tragicum,  ut  nomina  geographica  ursurpet  de  veritate  aut  ratione  securus,  id  quod  multifaria 
docet  exemplorum  copia  allata.  At  non  eis  excusatur  huius  loci  inconcinnitas.  Nam  eius- 
modi  sunt  allati  a Leone  errores,  ut  aut  merae  scriptoris  inscitiae  vel  neglegentiae  tribuendi 
sint,  ut  Gortynis  pro  Gyrtone  posita,  aut  rhetoricae  amplificationis  studio  inserviant.  Nam 
quod  a Capharea  rupe  conspici  posse  dicitur  Lemnos , Chalcedon , Aulis  (Ag.  566) , quod 
furiam  Mycenis  Tantalum  iubet  animadvertere,  quam  ferant  moleste  Isthmus  Lerna,  Inachus 
Alpheus  Cithaeron  illius  praesentiam  (Thy.  112)  et  quae  sunt  similia,  ita  omnia  sunt  com- 
parata, ut  veritatem  consulto  poeta  mirifice  excessisse  putandus  sit  ad  animos  audientium 
ipsa  rerum  portentosa  admirabilitate  concutiendos.  Nec  magis  quam  poetae  ipsi,  illius  aetatis 
homines  a veri  et  pulchri  sensu  dudum  desuefacti  fidem  et  veritatem  rerum  curabant.  At 
hoc  quidem  loco  neque  erroris  coargui  poeta  potest  — an  Cretam  esse  insulam,  non  Thessaliae 
pagum  vel  nesciisse  eum  vel  consulto  neglexisse  putabis?  — neque  in  locorum  nuda  enume- 
ratione mirabile  quicquam  efficere  voluit.  Nam  etsi  in  sequentibus  strophis  ea  quae  cognata 
sunt  consulto  nonnumquam  separavit,  id  quod  eum  fecisse  mox  videbimus,  tamen  in  prima 
legitimi  rerum  et  locorum  ordinis  diligenter  curam  habuit. 

Aliud  autem  est  in  prima  stropha  quod  iustam  praebeat  offensionis  materiam.  De 
Mothone  oppido  sub  Pelion  montem  in  Magnesia  paeninsula  sito  haec  dicuntur:  Quae  sub 
Oetaeis  latebrosa  silvis  Misit  infestos  Troiae  ruinis  Non  semel  arcus.’  In  hoc  non  id  aegre 
fero , quod  Mothonem  sub  Oeta  esse  voluit , sed  hoc  mihi  non  persuadeo , poetam  mythorum 
peritissimum  Herculis  arcum  non  Trachine,  sed  Mothone  arcessi  voluisse  ad  Troiam  expugnandam. 

Neque  egemus  ad  lias  ineptias  expellendas  artificiosa  vel  Gronovii  enuntiatorum  distinc- 
tione, vel  Peiperi  ad  Philoctetae  regnum  usque  ad  Mothonem  et  Meliboeam  pertinens  delegan- 
tis interpretatione,  neque  Ossaeis  pro  Oetaeis  scribentium  coniectura,  et  ipsa  ad  Mothonem 
minime  apta.  Omnia  in  clara  luce  ponuntur  expulso  v.  820  et  interpositis  v.  816 — 818  inter 
v.  822  et  828. 

Non  semel  v.  825  cum  adiectivo  infestos  coniungenda  esse  post  Delrionem  monuit 
Peiper.  Mothonen  quo  iure  levibus  rivis  frequentem  poeta  dixerit,  quoniam  nemo  adhuc 
explicavit,  doceat  Bursian  I,  102  coli.  Scyl.  perioch.  65,  Strab.  VIII  p.  436. 

Versum  ex  hac  stropha  depulsum,  utrum  interpolator  vetus  ex  B 649  (akloi  ot 
Kgrjtrjv  exaro^iTrvXov  a^Mpevs^iovto)  finxerit  (non  tamen  potuit  v.  839  dittographiam  ad  v.  840, 
id  quod  Leonem  p.  202  n.  contendere  miror),  an  ex  alio  cantici  loco  huc  per  errorem  sit  dela- 
tus, forsitan  dubitari  poterit.  Tamen  cum  ipse  nihil  habeat  quod  dubitationem  moveat,  hoc 
probabilius  est.  Et  circumspicienti,  ubi  olim  extitisse  credi  possit,  unus  occurrit  locus  is  que 
apprime  aptus  post  v.  836.  Qui  quamquam  in  strophae  initio  positus,  cum  pro  altero  sit 
eius  quae  v.  829  sq.  legitur  interrogationis  membro  accipiendus  (a  priore  molesta  quidem 
parenthesi  seiuncto),  cumque  sequens  versus  (v.  837)  idem  ab  interrogativa  particula  incipiat, 
versus  ille  cui  amissam  patriam  recuperare  studemus,  hoc  loco  interpositus  cum  v.  820  prius 
efficit  novae  interrogationis  membrum: 

Vrbibus  centum  spatiosa  Crete, 
an  premens  litus  maris  inquieti 
semper  Euripo  properante  Chalcis? 
quo  fit,  ut  Creta  Euboeae  apte  opponatur. 

Iam  cetera  videamus.  In  quibus  tametsi  certum  est,  ea  quae  rerum  et  locorum  natura 
cohaerent  mirum  in  modum  a poeta  esse  discerpta,  tamen  quin  consulto  rem  ita  instituerit 
nullus  dubito.  Homericum  enim  descriptionis  ordinem  quisquis  cum  ordine  quem  in  Troadum 
cantico  poeta  secutus  est  diligenter  comparaverit,  Leoni  assentietur  statuenti,  operam  dedisse 
poetam,  ut  pristinum  Boeotiae  ordinem  prorsus  turbaret.  Nam  et  incipit  ab  ea  parte,  quam 
in  fine  catalogi  uberrime  exposuit  vetus  Iliadis  interpolator,  et  singula  huius  descriptionis 
loca  ordine  plus  minusve  immutato  profert,  multa  omittit,  non  nulla  addit.  Neque  voluisse 
eum  in  medio  quidem  carmine  certum  quendam  ordinem  geographicum  sequi,  ostendunt  diversa 
regionum  loca  eodem  versu  vel  plurium  complexu  ita  copulata,  ut  separari  nullo  artificio 
possint.  Maxime  autem  in  Thessaliae  regionibus  adumbrandis  fraudis  dissimulandae  stu- 
diosus fuit.  Quo  factum  est,  ut  ampliore  eius  provinciae  parte  in  prima  stropha  descripta, 
ceteras  partes  diversis  deinceps  locis  interponeret. 

Tertiae  strophae  vv.  836 — 843  nihil  habent  offensionis,  nam  Peparethon  ex  Sophoclis 
Philocteta  desumptam  quin  Seneca  cum  Sophoclis  scholiasta  pro  Atticae  pago  habuerit,  procul 
dubio  est  (Leo  1.  c.,  ac  ne  Peiperum  quidem  fieri  id  potuisse  fugit),  ut  non  sit  quod  de  scrip- 
tura dubitemus.  In  sequentibus  tamen  gravis  patet  corruptela,  nam  mutata  subito  interro- 
gationum structura,  ita  pro  nominativis  ponuntur  accusativi,  ut  unde  pendeant  dispici  omnino 
nequeat.  Quam  difficultatem  quomodo  probabiliter  expediam  non  habeo.  Maioris  tamen  partis 
cantici  et  ordine  et  scriptura  acquiesco  tali: 

Quae  vocat  sedes  habitanda  captas? 

815  Thessali  montes  et  opaca  Tempe, 

819  an  maris  vasti  domitrix  Iolcos? 

821  parva  Gortynis  sterilisque  Tricce 

822  an  (ac?)  frequens  rivis  levibus  Mothone?  (,) 

816  an  viros  tellus  dare  militares 

aptior  Phthie  meliorque  fetu 
fortis  armenti  lapidosa  Trachin, 

823  quae  sub  Oetaeis  latebrosa  silvis 
misit  infestos  Troiae  ruinis 

825  non  semel  arcus? 

Olenos  tectis  habitata  raris, 
virgini  Pleuron  inimica  divae, 
an  maris  lati  sinuosa  Troezen? 

Pelion  regnum  Prothoi  superbum 
830  tertius  caeli  gradus?  (hic  recumbens 
montis  exesi  spatiosus  antro 
iam  trucis  Chiron  pueri  magister, 
tinulas  plectro  feriente  chordas, 
tunc  quoque  ingentes  acuebat  iras 

835  bella  canendo) 

836  An  ferax  varii  lapidis  Carystos? 

820  urbibus  centum  spatiosa  Crete, 

837  an  premens  litus  maris  inquieti 
semper  Euripo  properante  Chalcis? 
quolibet  vento  faciles  Calydnae, 

840  an  carens  numquam  Gronoessa  vento 
quaeque  formidat  Borean  Enispe? 

Attica  pendens  Peparethos  ora, 
an  sacris  gaudens  tacitis  Eleusin? 

In  Herculis  Oetaei  cantico  v.  1031  sqq.  quo  chorus  Orphei  artem  celebrat  vel  inferos 
sonorum  dulcedine  delinientis  et  flectentis  , cum  alia  vitiose  tradita  sunt,  tum  hi  versus 
(1079  sqq.): 

sic  cum  inquirens  (sic  E,  linqueret  A)  inferos 
Orpheus  carmina  funderet  (sic  E.  fundens  A) 
et  vinci  lapis  improbus 
et  vatem  potuit  sequi, 
consumptos  iterum  deae 
supplent  Eurydices  colus. 

• Corruptelam  sincere  reddit  E,  interpolatione  oblimavit  A.  Non  enim  Eurydice  ad  vitam 
revocatur  cum  iam  linqueret  Orpheus  inferos,  sed  tum  demum  vates  ex  orco  discedit,  cum 
desiderata  coniunx  vitae  reddita  est.  Accedit  v.  1080  perperam  ad  similitudinem  v.  1060 
refictus,  qui  quidem  ut  ferri  omnino  possit,  cum  in  clausula  positus  sit,  aliquam  excusationem 
habet.  Hoc  autem  postulat  sententia , ita  flexos  carminum  vi  esse  inferorum  deos . ut  voto 
vatis  cederent.  Quare  nescio  an  scriptum  fuerit  : 

Sic  cum  vinceret  inferos 
Orpheus  carmine  fundito* 

(vel  cum  Bentleio:  carmina  dividens) 

vel  etiam  sic: 

Sic  cum  quaereret  inferos 
0.  carmine  flectere, 
consumptos  iterum  deae 
supplent  Eurydices  colus. 

Nam  quod  Peiper  ex  Boetio  1.  III  c.  12,  21  repetendum  sibi  putavit f carmina  tem- 
peransvereor  ut  latinum  sit,  quoniam  modos  vel  citharam  temperare  aliquis  recte  dicitur, 
carmina  temperare  non  item.  Neque  Boetius  hunc  cantum  ita  in  usum  suum  convertit,  ut 
multa  immutata  reciperet ; imo  pauca  ad  verbum  repetiit,  plurima  variavit.  Ceterum  conicio 
loco  allato  eum  scripsisse:  chorda*  carmine  temperans. 

Qui  intercedunt  v.  1081  sq.  de  Sisyphi,  ut  recte  monuit  Gronovius,  lapide  loquentes, 
hic  falso  loco  legi  et  coniungendos  esse  cum  eis  quae  antecedunt,  res  ipsa  postulat.  Quare 
vel  cum  Peipero  post  v.  1071  inserendi  sunt  vel  post  v.  1078.  Ordinem  etiam  concinniorem 
habebimus  versibus  1072 — 74,  quorum  primus  a Birtio  scite  emendatus  est,  ante  1079  collo- 
catis. Ita  enim  recte  procedit  oratio , ut  a delinitis  vatis  carminibus  damnatorum  laboribus 
ad  Orci  satellitem,  inde  ad  ipsos  infernae  sedis  deos  ascendat.  Totius  igitur  loci  imaginem 
in  ordinem  redacti,  nisi  malueris  neglegentiae  et  socordiae  poetae  ea  quoque  tribuere,  quae 
facili  emendatione  conciliari  possunt,  hanc  fuisse  putabis: 

1068  haesit  non  stabilis  rota 
victo  languida  turbine, 
increvit  Tityi  iecur, 

1071  dum  cantu  volucres  tenet, 

1081  et  vinci  lapis  improbus 

1082  et  vatem  potuit  sequi. 

1075  tunc  primum  Phrygius  senex 
undis  stantibus  immemor 
excessit  rabidam  sitim 

1078  nec  pomis  adhibet  manus. 

1072  au  dis  tu  (Audito  codd.)  quoque  navita: 
inferni  ratis  aequoris 

1074  nullo  remigio  venit. 

1079  Sic  cum  ywceret  inferos 

1080  Orpheus  carmine  funditus, 

1083  consumptos  iterum  deae 
supplent  Eurydices  colus. 

Idem  Birtius,  qui*v.  1072  supra  allatum  feliciter  emendavit,  in  v.  1099  vitium  latere 
primus  perspexit.  In  eo  autem  est  summa  huius  carminis,  ut  nemini  non  moriendum  esse 
confirmetur : 

1097  Nulli  non  avidi  colus 

Parcas  stamina  nectere. 

Quod  natum  est  poterit  mori. 

Belle  nimirum  se  haberet,  si  cui  ut  nasceretur  contigit,  mori  idem  posset  quidem,  non 
deberet.  Quod  Birtius  restituit  • — quem  secutus  est  Leo  — fquod  natum  est,  quod  erit,  mori’, 
commate  post  nectere  posito,  litteris  quidem  aptissimum  est,  sed  duram  efficit  structuram 
et  imminuit  sententiae  virtutem.  Imo  v.  1099  pro  clausula  habendus  est  cantus  Orphei,  for- 
titer complectens  eam  sententiam,  quo  omnis  redit  huius  cantici  vis,  omnibus  scilicet  esse  mortis 
necessitatem  impositam.  Scribe  igitur:  Quod  natum  est,  opus  est  mori.  Hoc  vere  cecinisse 
vatem  Thracium,  devictum  iubere  Herculem. 

Phaed.  465 — 480.  Singula  leti  genera  male  enumerari  post  commemoratam  universam 
generis  humani  internecionem  F.  Leo  cum  intellegeret,  convenientem  sententiarum  ordinem 
ita  restituendum  censuit,  ut  v.  475 — 80  inter  v.  465  et  466  interponeret,  versu  477  fata  mu- 
tato in  ista . Sed  hoc  molestum  habet  haec  dispositio,  quod  v.  467  fatorum  mentio  nihil 
habeat  in  praecedentibus  quo  referri  possit.  Quare  praestat  eum  sequi  versuum  ordinem,  quem 
olim  indicavi: 

475  quam  varia  leti  genera  mortalem  trahunt 

476  carpuntque  turbam,  pontus  et  ferrum  et  doli. 

466  providit  ille  maximus  mundi  parens, 

cum  tam  rapaces  cerneret  Fati  manus, 

468  ut  damna  semper  subole  repararet  nova. 

477  Sed  fata  credas  desse : sic  atram  Styga 
iam  petimus  ultro  — caelibem  vitam  probet 
sterilis  iuventus:  hoc  erit  quidquid  vides, 

480  unius  aevi  turba  et  in  semet  ruet. 

469  excedat  agedum  rebus  humanis  Venus, 

470  quae  supplet  ac  restituit  exhaustum  genus: 
orbis  iacebit  squalido  turpis  situ, 
vacuum  sine  ullis  piscibus  stabit  mare 
alesque  caelo  derit  et  silvis  fera, 

solis  et  aer  pervius  ventis  erit. 

v.  473  piscibus  recte  restituit  pro  'classibus  ’ Leo,  eadem  emendatione  etiam  a Bentleio  inventa. 

Vt  hoc  loco  sic  etiam  in  cantico  polymetro  v.  736  sqq.  v.  753 — 760  post  v.  819  recte  olim 
a me  collocatos  esse  nunc  quoque  mihi  persuasum  est.  Nam  artissimo  sententiarum  vinculo 
cohaeret  cohortatio  v.  758 — 60  expressa  (ne  vultus  nimium  suspicias  tuos)  cum  finali  sen- 
tentia. raris  formam  viris  impunitam  fuisse.  Commendatur  autem  haec  versuum  dispositio 
copulatis  denuo  numeris,  qui  turbato  versuum  ordine  male  dirempti  erant. 

Oedipi  versus  634 — 641  pessime  turbati  non  dubium  est  quin  sic  sint  in  ordinem 
redigendi : 

sed  rex  cruentus  (sc.  patriae  nocet),  pretia  qui  saevi  necis 
635  sceptra  et  nefandos  occupat  thalamos  patris 
638  egitque  in  ortus  semet  et  matri  impios 
• fetus  regessit  quique,  vix  mos  est  feris, 

640  fratres  sibi  ipse  genuit  — implicitum  malum 
magisque  monstrum  Sphinge  perplexum  sua. 

636  invisa  proles : sed  tamen  peior  parens 

quam  natus,  uteiro  rursus  infausto  gravis. 

Hoc  quidem  fateor,  verba  invisa  proles  hoc  loco  posita  ad  fratres  quos  rex  ipse  sibi 
genuit  (v.  640),  referenda  videri,  sed  primo  tantum  obtutu,  nam  quod  statim  addit  Laii  umbra, 
peiorem  tamen  esse  parentem  i.  e.  matrem  filio,  ilico  omnem  dubitationem  tollit.  Multo  levior 
igitur  est  haec  difficultas  ac  paene  nulla , quam  quae  v.  638  sqq.  cum  637  coniunctis  oritur, 
quo  fit,  ut  de  matre  referantur  quae  de  filio  dicenda  sunt,  quae  orationis  obscuritas  tanta 
est,  ut  nullis  possit  mutati  subiecti  exemplis  ullo  modo  excusari.  Quae  sequuntur  furentis 
umbrae  verba : 

te,  te,  cruenta  sceptra  qui  dextra  geris, 
te  pater  inultus  urbe  cum  tota  petam 
et  mecum  Erinyn  pronubam  thalami  traham, 

645  traham  sonantes  (E  sonantis)  verbera,  incestam  domum 
vertam  et  penates  impio  Marte  obteram 

in  eis  vexavit  interpretes  illud  sonantes  verbera.  Gronovius  proposuit  sonantem,  N.  Heinsius: 
torta  insonantes,  de  Wilamovitz : silentes , verbera,  R.  Peiper  : torvam  sonantem  (coli.  v.  590),  ipse 
conieceram : traham  sorores  verbera,  sed  nescio  an  ferri  possint  verba  tradita,  dum  poetam  illis 
furias  significare  voluisse  statuere  liceat.  Ac  sane  furiarum  esse  verbera  minari,  verbere  castigare, 
nota  res  est.  Quo  verberant  flagello,  sunt  angues  capillis  intorti  vel  manibus  iaculorum  more 
vibrati.  Verbera  sonant  i.  e.  viperas  sonantes  quatiunt.  Cf.  Ov.  Met.  IV,  491  de  Tisiphone: 
Caesariem  excussit.  Motae  sonuere  colubrae  — Sibila  dant  saniemque  vomunt  linguasque 
coruscant.  De  eadem  Verg.  A.  VI,  569:  Continuo  sontis  ultrix  accincta  flagello  Tisiphone 
quatit  insultans  torvosque  sinistra  Intentans  anguis  vocat  agmina  saeva  sororum.  Thy.  96 : 
Quid  ora  terres  verbere  et  tortos  ferox  minaris  angues?  Et  supra  590:  tum  torva  Erinvs 
sonuit. 


Agam.  310 — 325.  De  hoc  loco  rectius  constituendo  olim  disputavi  Mus.  Rhen.  XVIII,  40 
sqq.,  vera  falsis  miscens.  Quae  nunc  recolere  non  est  in  animo.  Ac  locum  iterum  atque  iterum 
retractanti  non  id  quidem  contigit,  ut  talem  qualis  est  in  codicibus  traditus  penitus  intellegerem, 
hoc  tamen  assequerer,  ut  faciliorem  quam  antea  emendandi  viam  invenisse  mihi  viderer.  Nam 
quod  nullo  modo  ferendum  esse  Leo  quoque  concessit,  Thebanam  pubem  bis  invitari  ad 
choros  comitandos  et  ita  quidem,  ut  quasi  diversae  inducantur  (v.  316.  v.  320  sq.),  id  exco- 
gitavi tolli  posse,  dum  v.  316  loco  verborum  Thebais  hospes  restituatur:  Thespis  hospes. 
Ad  Apollinis  laudes  canendas  praeter  Thebanas  etiam  Thespienses  virgines  aptissime  invitari 
consentaneum  est.  Thespiis  enim,  quas  vetus  poeta  bellorum  Persicorum  aetate  choris  florentem 
appellat  (Steph.  Byz. : xal  sjtLyga^ipa  rcov  ccvcuQe&zvrav  vno  rcov  nsQtiav.  rjv  Qihccdov  Meya 
Qtaig'  avdQsg  xoi  tcot  evcuov  vno  ‘HQoraopotg^EXiy.covog  Irjpan  rcov  avyel  ® s 67ucc  g evQv%OQog), 
cum  Cupidinis  (quod  hic  nihil  attinet)  tum  vero  Musarum  cultu  insignes  fuisse  atque  monumenta 
ludorumque  et  certaminum  sollemnitates  sacro  Apollinis  choro  instituisse,  scriptores  et  tituli  testan- 
tur. cf.  Pausaniam  31,3  et  hos  titulos  ad  Musarum  sacra  Thespiensia  spectantes  C.  I.  G.  1585.  1586. 
1590.  1631.  At  dixerit  aliquis,  loco  sic  disposito  ea  quae  vel  regionum  vicinitate,  vel  stirpis 
necessitudine  iungenda  sint  divelli , copulari  quae  tali  vinculo  careant.  Incipi  enim  enumera- 
tionem ab  Argivis  (Stirps  Inachia),  transire  ad  Thespias  Boeotiae  urbem,  tum  ad  Erasini  accolas* 
sive  Arcades  sive  Argivos  interpretari  malueris,  inde  ad  Spartanos,  denique  ad  Boeotiam  redire 

Thebanis  advocatis.  Molesta  sane  Boeotiae  civitatum  separata  commemoratio.  Molestior 
esset,  si  Erasini  accolae  recte  a Botliio  pro  Mycenaeis  accepti  essent.  Tum  enim  tres  illas 
urbes  Iunoni  prae  ceteris  gratas,  Argos  nimirum,  Mycenas,  Spartam  A,  52)  coniungere 
voluisse  dixeris  poetam  recteque  Bothium  cum  Strabone  Erasinum  cum  Inacho  coniunxisse 
interpositis  v.  316 — 17  inter  v.  321  et  322.  At  Er  asinos  in  diversis  Graeciae  regionibus  fuisse 
constat  (Mus.  Rh.  L c.)  neque  demonstrari  potest,  poetam  alium  aliquem  praeter  Argivum  signifi- 
care noluisse.  Perpendas  etiam  Bothiana  ista  versuum  dispositione  recepta  quam  Leo  amplexus 
est,  quam  dura  evadat  et  contorta  periodi  conformatio : quaeque  — bibis  Ismenon,  tu  quoque 
nostros,  Thebais  hospes,  comitare  choros.  Mea  coniectura,  si  vera  esse  censebitur,  poeta  suam 
in  geographicis  nominibus  proferendis  licentiam  (cf.  quae  supra  p.  25  disputavimus)  secutus, 
sed  dilucida  oratione  usus  esse  iudicabitur.  Videant  alii  uter  versuum  ordo  magis  arrideat, 
Bothianus  an  hic: 

Canite  o pubes  inclita  Phoebum! 

tibi  festa  caput 
turba  coronat,  tibi  virgineas 
laurum  quatiens, 
de  more  comas  innuba  fudit 
315  stirps  Inachia. 

tu  quoque  nostros,  Thespis  hospes, 
comitare  choros, 
quaeque  Erasini  gelidos  fontes 
quaeque  Eurotan 

320  quaeque  virenti  tacitum  ripa 
bibis  Ismenon, 

quam  fatorum  praescia  Manto 
sata  Tiresia, 

Latonigenas  monuit  sacris 
325  celebrare  deos. 


Caput  IV. 

C.  Verborum  corruptelae  quaedam  emendantur. 

Troades  203  sqq.  Locum  ineptiis  interpolatoris  pessime  defoedatum  dudum  ope 
Florentini  codicis  emendavit  Gronovius,  ut  sic  legatur  in  omnibus  post  eum  editis: 

Cum  laeta  pelago  vela  rediturus  dares, 
excidit  Achilles  cuius  unius  manu 
impulsa  Troia,  quidquid  adiecit  morae 
illo  remoto,  dubia  quo  caderet  stetit. 

Vera  est  Gronovii  interpretatio:  f cuius  manu  in  occiso  Hectore  labefactata  Troia  quicquid 
superfuit  post  mortem  Achillis  (hoc  enim  est:  illo  remoto)  non  stetit  firma  et  nixa  vestigiis 
suis,  sed  extraxit  breve  momentum  titubando,  dubitando  et  quasi  deliberando,  quam  in  par- 

tem  procumberet’,  nisi  quod  illud  adiecit  subtilius  quam  verius  explicavit.  Quidquid  enim 
morae  post  Achillem  mortuum  urbi  excidio  destinatae  superfuit,  id  non  ipsa  adiecit,  sed  for- 
tunae munere  ei  condonatum  est.  Quare  scribendum  est: 

quicquid  accessit  morae 
illo  remoto,  dubia  quo  caderet  stetit. 

Troad.  766 — 770.  Haec  sunt  Andromachae  de  destitutis  quae  de  Astyanacte  filiolo 
conceperat  votis  coram  Ylixe  conquerentis : 

0 dulce  pignus,  o decus  lapsae  domus 
summumque  Troiae  funus,  o Danaum  timor, 
genetricis  o spes  vana,  cui  demens  ego 
laudes  parentis  bellicas,  annos  avi 
770  medios  precabar,  vota  destituit  deus, 

Medios  annos  inepte  eam  precatam  esse  quis  est  quin  sentiat?  Recte  igitur  F.  Leo  corrup- 
telae signum  addidit;  coniecturam  proposuit  hanc:  toties  precabar.  Ego  coniectaveram : 
divos  precabar,  sed  dubito  an  mutatus  sine  causa  numerus  (divos  deus)  ferri  possit.  Iterata 
meditatione  in  mentem  mihi  venit,  elegantem  fore  hoc  loco  vocabuli  demens  repetitionem, 
in  qua  optime  destitutae  expectationis  dolor  exprimitur: 

cui  demens  ego 

laudes  parentis  bellicas,  annos  avi 
demens  precabar  e.  q.  s. 

Rhetoricae  repetitionis  poetae  maxime  adamatae  exempla  habes  apud  Smithium  p.  81  sqq. 

Troad.  632  sq.  Verba  Andromachae,  se  metu  terreri  non  posse  coram  Vlixe  affirmantis 
sic  sunt  tradita: 

Vtinam  timerem,  solitus  ex  longo  est  metus: 
dediscit  animus  siere  (E,  sero  A)  quod  didicit  diu. 

Interpolatorem  veterem  corruptelam  obliterasse,  non  sanasse  patet.  Non . hoc  dicit  Andro- 
mache, sero  dediscere  animum  quod  diu  didicerit,  sed  dediscere  omnino.  Ocius  an  serius, 
non  attinet.  Adeo  dudum  timori  adsuevi,  ut  timere  non  iam  possim.  Fieri  nimirum  longa 
timoris  et  periculi  consuetudine,  ut  timere  et  metuere  omnino  dediscamus.  Vnde  sequitur, 
in  corrupto  vocabulo  adverbium  latere  rem  ut  vulgo  notam  denotans.  Id  non  assecutus  est 
F.  Leo,  qui  scripsit  'saepe'  neque  id  confirmatur  eis  quae  I,  9 n.  9 dicit,  sententia  tamen 
recte  explicata.  Quod  Birtius  proponit  r facere ’ nihil  addit  sententiae  necessarium;  possis 
cogitare  de  adverbio  facile , quod  ad  idem  prope  rediret  atque  Leonis  coniectura.  Mihi,  quam- 
quam non  ad  litteras  traditas , tamen  ad  colorem  sententiae  multo  aptius  videtur  nempe 
particula 

dediscit  animus  nempe  quod  didicit  diu 

Eiusdem  haec  leguntur  verba  ad  Vlixem  data  v.  787  sq. : 

Lacrimis,  Vlixe,  parva  quam  petimus  mora  est. 

Concede  paucas  (sic  E,  parvoS  A)  ut  mea  condam  manu 
viventis  oculos. 

Paucas  lacrimas  concedi  inepte  dicitur,  nam  quis  lacrimas  numerat  ? Coniecerunt  commate  post 
imperativum  posito  vel  pavidos  (vel  patulos  vel  apertos ),  ut  N.  Heinsius,  vel  opacos,  ut  Peiper,  vel 

immutata  distinctione  precibus,  ut  Bentleius.  Mihi  persuasissimum  est,  poetam  scripsisse: 
Concede  patiens,  ut  mea  condam  manu 
viventis  oculos, 

quemadmodum  Andromache  v.  694  precata  erat: 

miserere  matris  et  preces  placidus  pias 
patiensque  recipe. 

Med.  19  sqq.  Medea  deas  sceleris  ultrices  invocat  ad  Iasonis  perfidiam  ulciscendam: 
adeste,  thalamis  horridae  quondam  meis 
quales  stetistis:  coniugi  letum  novae 
letumque  socero  et  regiae  stirpi  date 

Quid  vero  diri  sceleris  auctori  imprecetur  ipsi,  sic  indicat,  si  codicibus  fides  habenda  est: 
mihi  peius  aliquid,  quod  precer  sponso  malum, 
vivat. 

Id  sic  interpretatur  Gruterus,  ut  eest’  suppleat,  rquod  ad  Iasonem  spectet:  non  indigere 
se  opera  furiarum,  esse  enim  sibi  ad  manum,  quod  ei  imprecetur  omni  malo  peius.’  Sed  cum 
prius  membrum  sententiae  bipartitae  a dativo  incipiat,  qui  ab  imperativo  pendet  (coniugi  — 
date),  posterius  idem  a dativo  exordiatur,  praedicato  autem  careat,  postulare  videtur  lex 
orationis,  ut  ad  alterum  dativum  verbum  ex  priore  membro  intellegatur : r Coniugi  letum  date, 
mihi  date  peius  aliquid.’  Hac,  nisi  fallor,  difficultate  commotus  est  F.  Leo,  ut  finali 
distinctione  post  Mate’  posita  in  sequenti  versu  pro  malum  scriberet  manet: 
letumque  socero  et  regiae  stirpi  date, 
mihi  peius  aliquid,  quod  precor  sponso  ma net: 
vivat. 

Haec  emendatio  aptam  reddit  sententiam,  non  tamen  eiusmodi  est,  ut. aliter  oratio 
stare  nequeat.  Totus  autem  contextus  versuum  inde  a.  v.  14  ad  invocatas  spectat  furias. 
Quo  fit  ut  in  pronomine  vitiumlatere  suspiceris.  Nescio  an  sic  evadat  sententia  rhetorico 
huius  loci  colori  magis  conveniens: 

letumque  socero  et  regiae  stirpi  date, 

date  peius  aliquid,  quod  precer  sponso  malum. 

fMihi’  e glossa  ortum.  Simillimus  est  Phoenissarum  locus  v.  450:  dexteras  matri 
date,  Date  dum  piae  sunt.  cf.  etiam  Med.  299:  sacra  me  thalami  vocant  Vocat  precari  festus 
Hymenaeo  dies.  Oed.  644:  et  mecum  Erinyn  pronubam  thalami  traham,  Traham  sonantes 
verbere.  Quae  Smithius  addere  debuit  exemplis  de  epanastrophae  figura  p.  79  congestis. 

Med.  194.  195.  Medea  a Creonte  propere  in  exilium  abire  iussa  quaerit,  quod  tan- 
dem crimen  aut  quam  culpam  exilio  multandam  censeat.  Respondet  rex,  sic  quaerere  nemini 
licere  nisi  innocenti.  Contra  dicit  Medea:  "Si  iudicas,  cognosce,  si  regnas,  iube,’  cui.  Creo : 
f Aequum  atque  iniquum  regis  imperium  feras.’  Sic  codices.  Leo  ita  locum  emendandum 
duxit,  ut  versu  194  inter  Creontem  et  Medeam  sic  diviso: 

M.  Si  iudicas  cognosce.  Cr.  Si  regnas  iube  , 
versum  proximum  ut  spurium  deleret.  At  recte  se  habet  traditus  ordo.  Medea  distinguit 
inter  iudiciariam  regis  potestatem  et  ipsum  ius  imperii.  In  iudicando,  inquit,  opus  est  cognitione, 
in  regnando,  i.  e.  in  administranda  re  p.,  imperio.  Creo  hanc  distinctionem  nihili  faciens  respon- 
det, regis  simpliciter  esse  imperare,  subditorum  obedire,  sive  aequa  sive  iniqua  sint  imperia. 

Medea  de  Argonautis  sua  ope  ab  interitu  servatis  glorians  in  eorum  numero  Orpheum 
quoque  et  Iovis  iuvenes  recenset: 

munus  est  Orpheus  meum, 

qui  saxa  cantu  mulcet  et  silvas  trahit; 

230  geminumque  munus  Castor  et  Pollux  meum  est. 

Non  erat  quod  cum  D.  Heinsio  F.  Leo  scriberet:  rgemimque  munus  C.  et  P.  m.  e.’ 

Nam  id  ipsum  indicare  videtur  tradita  scriptura  hypallages  figura.  Nec  tamen  dubius  sum, 

quin  poeta  scripserit: 

geminumque  numen  Castor  et  Pollux  meum  est  (sc.  munus). 

Sic  v.  700  Letoidas  gemina  numina  vocat:  lacessere  ausus  gemina  Python  numina. 

Ibd.  v.  318:  Ausus  Tiphys  pandere  vasto 
carbasa  ponto 

legesque  novas  scribere  ventis. 

Ventis  leges  scribere  i.  e.  ventos  imperio  domare.  Tamen  quas  deinde  leges  poeta 

affert  — lina  sinu  toto  tendere,  prolato  pede  notos  captare,  antennas  modo  medio  malo  ponere, 

modo  in  supremo  religare  — eas  patet  non  ventis  sed  ipsis  nautis  scribi.  Quare  aut  ratio- 
cinatio me  fallit  aut  scribendum  est: 

legesque  novas  scribere  nautis. 

Opponitur  autem  navigationi  praeter  oras  tantum  et  litora  ante  factae  navigatio 
transmarina  quam  Tiphys  auspicatus  est.  Cf.  infra  v.  331 : sua  quisque  piger  litora  tangens. 
Phaed.  530:  nondum  secabant  credulae  pontum  rates:  Sua  quisque  norat  maria. 

Ibid.  407 — 444.  Medea  ad  vindictam  properans  nullam  posse  naturae  violentiam  cum 
suo  odio  et  furore  comparari  explicat  hisce  versibus: 

quae  ferarum  immanitas, 
quae  Scylla,  quae  Charybdis  Ausonium  mare 
Siculumque  sorbens  quaeve  anhelantem  premens 
410  Titana  tantis  Aetna  fervebit  minis? 

non  rapidus  amnis,  non  procellosum  mare 
pontus  ve  coro  saevus  aut  vis  ignium 
adiuta  flatu  possit  inhibere  impetum 
irasque  nostras:  sternam  et  evertam  omnia. 

Duarum  vocum  cursivis  litteris  impressarum  priore  offendit  Madvigius,  posteriore  F.  Leo, 
utramque  sanam  esse  et  sententiae  convenientem  ego  statuo.  Ac  Madvigio  scrupulum  movit 
tempus  futurum,  cum  Medea  futurum  suum  furorem  non  cum  aliis  futuris  rebus,  sed  cum 
iis  quae  unquam  fuerint  cognitaeque  sint  vehementissimae , comparare  debeat.  At  hoc 
indicat  Medea,  ne  Scyllam  quidem  et  Charybdim,  non  Aetnam,  si  velint  certare  cum 
spretae  mulieris  crescenti  furore , eius  vim  esse  aequiperatura.  Ceterum  quod  proposuit 
Madvigius:  'ferbuit  minis/  id  vitio  laborat  metrico,  nam  in  quinta  sede  iambum  constat 
Senecam  non  admisisse  nisi  perpaucis  exemplis  quibus  omnibus  singularis  natura  est 
(B.  Schmidt  De  emend.  Senecae  trag.  rationibus  pros.  et  metr.  p.  53  sq.  Luc.  Mueller  de 
metris  poet.  lat.  p.  149,  ego  de  Sen.  trag.  auct.  p.  16  n.  2) ; de  quibus  utcumque  iudicium  tibi 
erit,  id  certe  concedes,  hunc  pedem  e coniectura  non  intrudi  debere  poetae,  id  quod  Mad- 
vigius etiam  v.  515  praetermisit.  Pergit  Medea,  non  rapidum  amnem  neque  aliam  quandam 

vim  inhibere  posse  suum  impetum  suasque  iras,  ut  liic  sit  sententiarum  ordo:  Meam  iram 
nulla  vis  externa  aequabit,  nedum  inhibebit  (inhibebit,  ne  aequabit  quidem).  Quare  non  erat 
quod  Leo  sic  corrigenda  putaret  tradita  verba,  ut  scriberet:  imitari  impetum. 

Phaed.  761  sqq.  Chorus  hanc  sententiam  explicaturus,  formam  hominibus  anceps  esse 
bonum  remque  fugacem,  incipit  a similitudine  a rerum  natura  repetita: 

Aon  sic  prata  novo  vere  decentia  (A:  vere  novo  pr.  d.) 

765  aestatis  calidae  despoliat  vapor, 
saevit  solstitio  cum  medius  dies 

et  noctes  brevibus  praecipitant  rotis  (praecipitat  codd.,  corr.  Gronov.) 
Hi  versus  ad  ea  quae  praecedunt  referendi  sint  quaeritur,  an  ad  sequentia.  Cum  illis  si 
coniuncta  putamus,  haec  est  sententia:  Velociter  labitur  forma  hominibus.  Non  minus  velo- 
citer quam  pratis  florum  nitor  et  varietas  colorum  plena.  Sic  sane  coniungere  licet.  Nihil 
tamen  impedit,  ne  v.  764  — 68  prodosin  accipiamus  comparativae  cuiusdam  periodi,  si  ea  quae 
sequuntur  aptam  efficiunt  apodosin.  Sequuntur  autem  hi  versus: 

languescunt  folio  ut  (ut  om.  A.)  lilia  pallido 
et  gratae  capiti  deficiunt  comae  (rosae  A) 

Hoc  alterum  comparationis  membrum  non  esse  patet.  Non  enim  flores  cum  floribus  compa- 
rantur, sed  velox  florum  defectus  cum  celeri  formae  humanae  interitu.  Ad  hanc  rem  certissi- 
mum est  spectare  v.  770 — 72 : 

ut  fulgor  teneris  qui  radiat  genis 
momento  rapitur  nullaque  non  dies 
formosi  spolium  corporis  abstulit. 

Neque  minus  dubium  est,  quin  v.  769  (et  — comae)  huius  comparationis  pars  sit.  Legitimus 
ordo  restituitur  permutatis  in  utroque  versu  particulis: 

ut  gratae  capiti  deficiunt  comae 
et  fulgor  teneris  e.  q.  s. 

At  incommodo  est  versus  proxime  antecedens,  inter  prodosin  et  apodosin  moleste  interpositus. 
Olim  eum  removi,  sed  facile  cum  prodosi  coalescet,  itidem  particula  ut  in  et  mutata.  Iam 
novum  accedit  temporis  aestivi  indicium:  cum  dies  longissimi  sunt  et  lilia  languescunt: 

Non  sic  prata  novo  vere  decentia 
765  aestatis  calidae  despoliat  vapor, 
saevit  solstitio  cum  medius  dies 
et  noctes  brevibus  praecipitant  rotis 
languescunt  folio  et  lilia  pallido : 
ut  gratae  capiti  deficiunt  comae 
770  et  fulgor  teneris  e.  q.  s. 

Alteram,  quam  supra  significavimus,  verba  construendi  viam  ingressus  est  Leo,  qui  w. 
764 — 67  ad  praecedentia  relatis  novam  comparationem  incipi  statuit  a.  v.  768,  distinctione 
plena  post  v.  767  (rotis)  posita.  Sic  evadit  v.  768  nova  periodus , cuius  prodosis  hoc  uno 
versu  continetur,  apodosis  incipit  a sequenti,  mutata  tantum  ut  in  et  particula.  Quae  dispositio 
quamquam  ferri  potest  aliquo  modo,  tamen  neque  concinna  est  neque  omni  obscuritate  vacat 
propter  et  particulam  duobus  deinceps  versibus  diverso  sensu  accipiendam. 

Restat  ut  iudicium  feram  de  vulgaris  recensionis  varia  lectione  supra  enotata.  Aperta  prae 
se  fert  correctoris  operae  vestigia.  Qui  cum  orationem  parum  quadrare  intellegeret,  suo  more 

id  posuit,  quod  primo  obtutu  videretur  medelam  afferre,  nulla  subtiliore  sententiarum  exami- 
natione adhibita,  deleta  nimirum  in  v.  768  particula  comparativa  et  proximo  versu  rosis  coma- 
rum loco  substitutis;  voluit  igitur  utrumque  versum  cum  prodosi  coniungi  et  apodosin  demum 
a v.  770  incipi.  Nec  hercle  conatus  feliciter  ei  cessit.  Nam  et  structurae  concinnitatem  turbavit 
exaggerato  priore  comparationis  membro,  extenuato  posteriore,  et  id  fugientis  venustatis  signum 
delevit,  quod  maxime  proprium  est  aetati  in  peius  propensae.  Neque  apte  dicuntur  rosae 
aestivo  tempore  deficere,  quarum  flos  et  copia  tum  maxime  viget.  Grata  autem  et  apta  capil- 
lorum aetate  deficientium  cum  florum  autumno  vel  hieme  senescentium  comparatio.  Cf.  Horat. 
Ep.  I,  7,  25:  quodsi  me  noles  umquam  discedere,  reddes  Forte  latus,  reddes  angusta  fronte 
capillos.  Ovid. : raptique  aetate  capilli  Yt  borea  frondes  excutiente  cadunt.  Petron.  Sat.  109: 
cecidere  capilli  Vernantesque  comas  tristis  abegit  hiems.  Alio  sensu,  sed  eadem  locutione 
Hor.  c.  IY,  10:  et  quae  nunc  humeris  involitant,  deciderint  comae. 

Ibid.  1204  sqq.  : 

Nunc  adeste  saeva  ponti  monstra,  nunc  vastum  mare 
ultimo  quodcumque  Proteus  aequorum  abscendit  sinu, 
meque  ovantem  scelere  tanto  rapite  in  altos  gurgites. 

Sententia  relativa  non  potest  non  referri  ad  mare,  quod  adesse  iubetur  ipsum  cum  monstris 
suis.  At  hoc,  quamquam  defendi  videtur  versu  958,  tamen  absurdum  est.  Non  enim  ipsa  maria 
abscondit  Proteus,  sed  immania  Neptuni  f Armenta  et  turpis  pascit  sub  gurgite  phocas7 
(Yerg.  G.  IY,  395).  Sunt  ipsa  ponti  monstra,  quae  rex  a Proteo  in  semet  emitti  vult,  quemad- 
modum regina  v.  1159  sq.  precata  erat: 

Me  me  profundi  saeve  dominator  freti, 
invade  et  in  me  monstra  caerulei  maris 
emitte,  quicquid  intimo  Tethys  sinu 
extrema  gestat  e.  q.  s. 

et  Theseus  ipse  957 : 

effunde  pontum,  vulgus  aequoreum  cie 
fluctusque  ab  imo  tumidus  oceano  voca. 

Quare  proximum  vero  videtur,  poetam  scripsisse: 

Nunc  adeste  saeva  ponti  monstra,  nunc  vastum  pecus 
ultimo  quodcumque  Pr.  e.  q.  s. 

Cf.  Horat.  c.  I,  2,  5 sq.:  Terruit  gentes,  grave  ne  rediret  Saeculum  Pyrrhae  nova  monstra 
questae , Omne  cum  Proteus  pecus  egit  altos  Yisere  montes.  Alia  ratio  est  Nerei  aequora 
fundo  cientis  (Yerg.  A.  II,  419).  Yix  est  quod  moneam,  non  posse  v.  1205  pro  tertio  quodam 
invocationis  membro  accipi,  quasi  dicere  Th.  voluerit  "nunc  etiam  adsit  quodc.7  Id  vetat  omissa 
particula,  quae  in  tripertito  enuntiato  anaphorico  non  debuit  omitti.  — Mare  non  ex  pecus 
corruptum,  sed  perditae  nescio  quo  casu  verae  vocis  supplementum  inepte  excogitatum  vel 
ex  v.  957  refictum. 

Oed.  135  sqq.  sic  scribendos  et  distinguendos  censeo: 
colla  tacturus  steterat  sacerdos: 
dum  manus  certum  parat  alta  vulnus, 
aureo  taurus  rutilante  cornu 
labitur  segnis;  patuit  sub  ictu 
ponderis  vasti  resoluta  cervix: 

140  nec  eruor  ferrum  maculavit,  «/ta  (atra  codd .) 

turpis  est  (turpi  se  E turpis  e A)  plaga  sanies  profusa  (est  add.  A). 
Quod  Leo  edidit:  rnec  eruor,  ferrum  maculavit  atra  t.  e.  p.  s.  profusa’  disciplicet  propter 
incommodam  verborum  collocationem,  asyndeton  enim  postulat  opposita  iuxta  se  posita  (nec 
eruor,  sanies  ferrum  maculavit).  Repetenda  est  emendatio  ex  Lucano,  qui  Senecae  locum  sic 
circumscripsit  Pliars.  I,  614: 

Nec  eruor  emicuit  solitus:  sed  voluere  largo 
diffusum  rutilos  dirum  pro  sanguine  virus. 

Et  v.  345  Seneca  ipse: 

Vtrum  citatus  vulnere  angusto  micat, 
an  lentus  altas  irrigat  plagas  eruor? 
in  lectione  Etrusci:  turpi  se  latere:  turpis  est , Peiper  monuit. 

Versuum  ordinem  in  hac  descriptionis  parte  turbatum  sic  restitui  posse  puto: 

133 — 134  (prima  — herbas) 

146 — 148  (taurus  — iuvencos) 

145  (incubant  — relictae) 

135 — 144  (colla  • — armo) 

149 — 153  (non  lupos  — veneno) 

Oed.  875  sq.  saeculi  crimen  vagor, 

odium  deorum,  iuris  exitium  sacri, 
qua  luce  primum  spiritus  hausi  rudes 
iam  morte  dignus. 

Hoc  igitur  dicit,  nunc  demum  totius  immanitatis  scelerum  a se  inscio  perpetratorum  se 
conscium  esse  factum,  inde  a prima  vitae  luce  deis  se  exosum  fuisse.  Iam  flagrat  desiderio, 
tanta  flagitia  tandem  aliquando  expiandi  supplicio  quodam  voluntario.  Ita  pergit: 

redde  nunc  animos  acres  ( parens  A), 
nunc  aliquid  aude  sceleribus  dignum  tuis. 

Interpolator  suo  more  vitium  vitio  obtexit.  Parentem  non  potest  invocare  Oedipus, 
reliqua  sententia  non  item  ad  eundem  relata.  N.  Heinsius  coniecit:  animos  pares , scilicet  eos 
quibus  illa  scelera  perpetrasti;  at  inscius  perpetravit  neque,  si  Laii  caedem  exceperis, 
ulla  animi  ferocitate  abreptus;  Buechelerus:  a.  feros  vel  truces  quod  eodem  fere  redit.  Id 
vero  debent  significare  regis  verba,  ut  seram  aliquando  poscat  poenam.  Quare  tale  quid  tra- 
ditis verbis  latere  suspicor: 

redde  nunc  tandem  vices 

vel  etiam:  redde  nunc,  anime,  has  vices  (i.  e.  horum  scelerum  poenas.)  Animum  adpellat  ut 
v.  952 : cunctaris  anime  ? 

Quas  deinde  poenas  sibi  irrogaverit,  nuntii  narratione  (915—979)  edocemur,  ubi  v.  956 
egregia  Madvigii  coniectura  Leonisque  invento  non  minus  ingenioso  pulcherrime  emendatus 
est:  di  (codd.:  hi)  maritales,  satin?  fstatim  codd.  cum  sequentibus  coniunctum).  Addo  quae 
ad  tollenda  in  proximis  vitia  addenda  sunt.  Nam  et  v.  959  dittographia  est  non  ferenda 
verborum  v.  962  sq.  (at  contra  — steterunt)  et  eruentis  v.  961  inepte  dictum  est  de  eo  qui 
in  eo  est  ut  eruat.  Quare  scribas  expulso  v.  959 : 

958  ardent  minaces  igne  truculento  genae, 

960  violentus  audax  vultus,  iratus  ferox 

tantum  /wrentis;  gemuit  et  dirum  fremens 
manus  in  ora  torsit. 

Possis  etiam:  tantum  amantis,  vel:  tantum  iwentis. 

Thyestes  59  sqq.:  ignibus  iam  subditis 

spument  aena,  membra  per  partes  eant 
discerpta,  patrios  polluat  sanguis  focos  e.  q.  s. 

patrii  foci  sunt  patris.  At  patrui  i.  e.  Atrei  focos  vult  Furia  fratris  filiorum  sanguine  pollui. 
Scribe  igitur:  patruos  polluat  s.  f.  Cf.  Hor.  c.  III,  12,  2:  patruae  verbera  linguae;  alia. 

Ibid.  671  sqq.:  errat  antiquis  vetus 

emissa  bustis  turba  et  insultant  loco 
maiora  notis  monstra;  quin  tota  solat 
675  micare  silva  flamma,  et  excelsae  trabes 
ardent  sine  igne. 

Scribendum  /«cita  (vel  tecta).  In  eo  nimirum  vis  cernitur  miraculi,  ut  ardeat  silva  sine 
flammis.  Quemadmodum  sine  igne  ardent  trabes,  sic  silva  micat  obtectis  vel  opertis  flammis. 

HO.  123 — 130  sic  scribendos  censeo: 

stamus,  nec  patriis  messibus  heu  locus, 

,vet  silvis  dabitur  lapsaque  sordidae 
125  fient  templa  casae;  iam  gelidus  Dolops 
hac  ducat  pecudes  qua  tepet  obrutus 
stratae  qui  superest  Oechaliae  cinis, 
illo  Thessalico  pastor  inops  loco  (codd:  in  oppido) 
indocta  referens  carmina  fistula 
130  cantu  nostra  canet  tempora  flebili. 

Stamus  recte  interpretatus  est  Birtius  collato  v.  353  (nempe  cum  staret  parens  i.  e. 
viveret)  et  set  pro  et  idem  restituit  neque  ad  id  refellendum  satis  idonea  sunt  quae  Tachau 
Philol.  46,  379  contra  dicit;  128  pro  illo  scripsit  Leo  de  coniectura  Wilamovitzn  ipso ; me 
offendit  oppidi  nondum  stantis  sed  deleti  et  cinere  obruti  commemoratio;  in  pristino  oppidi 
loco,  non  ipso  in  oppido  pastoris  fistula  canet. 

Ibid.  458:  habuere  motum  saxa,  discussi  fores; 

umbrae  stetistis  et  mea  iussi  prece 
manes  locuntur  e.  q.  s. 

Birtius  coniecit:  discussi  arbores,  Vwda-e  stetistis;  Leo:  discussi  inferos,  Ymbrae  st.  Mihi 
scribendum  videtur: 

discussi  fores  \mbr  asque  Dii  is 

i.  e.  fores  regni  umbrarum.  Cf.  1061  Taenarias  fores,  1141  laxabit  atri  carceris  iamiam  fores. 


